Sony Tak Nak Ke Cross Platform Antara PS4 & XB1 Bagi Tekken 7? Game Designer Bandai Namco Tolong Jawabkan!

Nampaknya minat terhadap keupayaan bermain cross-platform semaking hangat – kali ni daripada peminat fighting game Tekken 7: Fated Retribution!

Sembang-sembang cross platform antara PS4 dan Xbox One ini sudah lama berlaku. Beberapa developer juga sudah menyatakan minat mereka seperti Blizzard bersama game Overwatch mereka, dan Psyonix bersama game Rocket League mereka.

Pada bulan Jun lepas semasa E3 2016, pencipta Tekken 7, Katsuhiro Harada berkata, “Cross-play secara teknikal tidak sukar, dan ia masih lagi dipertimbangkan,” dan ianya bergantung kepada “kerelaan hati pembuat konsol untuk membolehkan cross-play menjadi kenyataan.”
Terbaru, seorang gamer telah tweet soalan yang sama kepada Game Designer Bandai Namco, Michael Murray berkenaan isu ini;

please ask Sony. MS already publicly said they're interested in cross platform
— Michael Murray (@mykeryu) August 5, 2016
“Tanyalah pada Sony,” jawab Michael.
Setakat ini Sony tiada masalah untuk melaksanakan keupayaan cross platform – Sony menyokong keupayaan cross platform bagi game Rocket League dan Street Fighter 5 antara PlayStation 4 dan PC sejak sekian lama.
Persoalannya sekarang, adakah Sony ingin berkongsi bersama pesaing mereka di dalam arena konsol bagi usahasama ini?

Sukar untuk kita mengagak jika cross platform antara PS4 dan Xbox One akan menjadi kenyataan. Sama-samalah kita tunggu.
Tekken 7: Fated Retribution akan diterbitkan bagi platform PlayStation 4, Xbox One, dan PC sekitar 31 Mac 2017.


The International 2018 – Programmable Mouse Boleh Membuatkan Pasukan Ditendang Keluar

Tak sangka ada pro player menggunakan programmable mouse. Thunder Predator, pasukan dari Peru telah ditendang keluar oleh organizer TI8 kerana menggunakan mouse yang bukan khas untuk pertandingan TI8.

Thunder Predator baru-baru ini ditendang keluar oleh organizer TI8 kerana menggunakan mouse programmable yang menyenangkan untuk melakukan pergerakan skill untuk digunakan semasa main. Mereka telah terlepas peluang untuk memenangi prize pool yang sebanyak $15 juta.
Ini telah menjadi satu isu dalam kalangan pro players esports kerana menggunakan programmable mouse sebagai satu cheat dan ini tidak boleh diterima oleh organizer TI8. Masalah ini didapati muncul apabila player AtuuN memilih Meepo pada game ketiga melawan team SG.
Meepo adalah hero yang mempunyai tiga klon yang akan berdekatan dengannya apabila sampai level 4. Untuk menggunakan Meepo memerlukan player yang sangat handal mengawal illusi dan sebagai pro player yang handal, sehingga kini Meepo digelar sebagai hero yang susah untuk dikawal. Tetapi didapati pergerakan Meepo lebih laju daripada biasa untuk menggerakkan ketiga-tiga hero tersebut dengan pantas.
Di Youtube LevoPhobia menunjukkan rakaman playback pada kelajuan 0.25x. Ini membuktikan bahawa pergerakkan Meepo untuk “poof” ke arah hero yang dilawan adalah serentak.

Oleh sebab ini, Thunder Predator telah ditendang keluar dan mereka patut mengambil pengajaran sebagai pro player untuk mengelak diri daripada menggunakan mouse seperti itu. Tapi kepada player yang nak cuba boleh, tapi bukan dalam tournament.
Siapa sini pakai programmable mouse? Penulis pun tak pakai sebab penulis pengguna setia Juggernaut.


Skyrim Is Back! Walaupun Dibangunkan Daripada Salah Satu Mod Skyrim Paling Popular!

Walaupun ianya game baru yang dibangunkan daripada mod yang dibina menggunakan enjin Skyrim – adakah ianya masih Skyrim?

The Forgotten City, salah satu daripada mod Skyrim yang paling popular telah diumumkan sebagai game stand-alone.
Mod The Forgotten City yang original telah didownload oleh 1.6 juta orang sehingga kini, dan game The Forgotten City yang baru diumumkan ini akan mengekalkan elemen-elemen yang menjadikan mod tersebut diminati ramai.
Dibina menggunakan enjin Unreal, developer Modern Storyteller telah mereka semula karakter dan dialog, plot cerita, twist, dan kesudahan baru, menambah sistem combat dan wall-climbing, muzik orkestra baru, pelakon suara profesional dan animasi motion-capture.

Menurut ceritanya, terdapat satu komuniti yang tersembunyi di bawah tanah, maut kerana seorang daripada mereka melanggar peraturan misteri. Korang perlu memasuki portal ke masa lampau, mencari dan menghalang salah seorang daripada mereka daripada melanggar peraturan misteri tersebut. Sekiranya gagal, korang akan kembali ke porta tadi dan bermula semula!
Korang sukakan game sebegini? The Forgotten City akan dilancarkan pada tahun hadapan.


Tiada Sela Masa Diumumkan Buat Masa Ini – Insomniac Games, Mengenai Video Game Spider-Man

Nampaknya Insomniac masih enggan memberikan sebarang info lanjut mengenai projek terbaru mereka, Spider-Man.

Selepas dilaporkan secara meluas mengenai projek terbaru Insomniac Games ini, akhirnya studio terbabit telah menyatakan bahawa video game Spider-Man tidak mempunyai sebarang sela masa diumumkan buat masa ini.
Ini bermakna Spider-Man mungkin tidak akan diterbitkan pada tahun 2017, atau pun Insomniac masih belum bersedia untuk melakukan pengumuman buat masa ini. Nampaknya peminat-peminat Spidey harus terus sabar menanti update dari Insomniac.
Spider-Man keluaran Insomniac Games akan diterbitkan eksklusif untuk PS4.

No release timeframe has been announced
— Insomniac Games (@insomniacgames) April 3, 2017


Krillin Dan Piccolo Adalah 2 Karakter Terbaru Didedahkan Untuk Dragon Ball FighterZ

Kalau korang tak suka karakter-karakter Super Saiyan, dua karakter ini mungkin sesuai untuk korang mainkan!

Menurut laporan Siliconera, dalam isu terbaru majalan V-Jump, Bandai Namco dan Arc System Works telah mendedahkan dua lagi karakter yang akan korang boleh mainkan dalam Dragon Ball FighterZ nanti, iaitu Krillin dan Piccolo.
Majalah itu dikatakan telah berkongsi tentang gameplay Krillin dan menerangkan bagaimana ingin melakukan kuasa ikonik Krillin, iaitu Destructo Disc (atau Kienzan).
Sumber.
Beberapa hari lalu, mereka telah mengeluarkan video trailer rasmi terbaru, memperkenalkan Trunks sebagai karakter seterusnya dalam game ini.
Pendaftaran untuk sesi closed beta Dragon Ball FighterZ akan mula dibuka pada 26 Julai ini. Sesi closed beta ini dilaporkan akan membawakan 9 karakter untuk dimainkan, yang mana kedua-dua Krillin dan Piccolo dijangka akan menyertai 7 karakter yang telah diumumkan sebelum ini – iaitu Goku, Vegeta, Gohan, Frieza, Cell, Majin Buu dan Trunks.

Dragon Ball FighterZ akan hadir pada awal tahun 2018 untuk PS4, Xbox One dan PC.
JomBaca: Tonton Video Gameplay Dragon Ball FighterZ Selama 50 Minit Yang Penuh Mendebarkan!


Rainbow Six Siege: Open Beta Bermula 25 – 29 November Ini!

Siapa yang teruja dengan Rainbow Six: Siege, tapi tak berkesempatan untuk mencuba Closed Beta hari itu? Haa ini diorang nak bagi Open Beta pula!

JomBaca: Rainbow Six Siege: Segala Info Tentang Sistem Progress & DLC Dalam Setahun
Ubisoft telah mengumumkan bahawa Open Beta bagi game ini akan berlangsung dari 25 hingga 29 November ini untuk PC, Playstation 4 dan Xbox One! Apa yang lebih menarik, korang boleh pre-load Open Beta ini bermula 23 November!
Korang boleh download Open Beta ini ke platform kegemaran korang melalui cara ini:

XBOX ONE: Pergi ke Games dan search:Tom Clancy’s Rainbow Six Siege Open Beta
PS4: Pergi ke Playstation Store dan search: Tom Clancy’s Rainbow Six Siege Open Beta
UPLAY PC: Launch Uplay PC, Tom Clancy’s Rainbow Six Siege Open Beta tersebut akan berada dalam korang punya Games list

Terdapat 14 Operators + 5 Reserves yang korang boleh cuba di 3 maps, iaitu Kanal, Hereford dan House.

2 game mode untuk PvP iaitu Secure Area dan Bomb, manakala 1 game untuk co-op iaitu Disarm Bomb.

Game penuh Rainbow Six: Siege akan mula dipasarkan pada 1 Disember 2015. Jadi, inilah masanya untuk korang cuba sama ada game ini sesuai untuk korang ataupun tidak!
JomBaca: Rainbow Six: Siege: 6 Fakta Yang Korang Patut Tahu!


Jom Meriahkan Festival eGames Malaysia Minggu Ini Di HotShotz Asia 2017! Banyak Aktiviti Dianjurkan Untuk Korang!

250 peserta amatur dari tujuh judul game akan berentap pada Sabtu dan Ahad ini dalam festival eGames Malaysia, Hotshotz 2017 di KDU Uniersity College, Utropolis, Glenmarie, Shah Alam, Selangor!

Selepas lima pusingan kelayakan yang sengit diadakan di lima universiti berbeza, mereka akan bertarung di KDU untuk menentukan siapa akan menang dan diharap menjadi pemain profesional eSport yang berbakat kelak.
Tapi kan, apa saja yang aktiviti lain yang best dekat acara utama ni nanti? Korang boleh dapatkan tiket kemasukan acara di sini. Event page pula boleh diakses di laman web ini.
KEMERIAHAN di pusingan kelayakan. FOTO: FB HotShotz
Pertandingan e-sukan
Didedikasikan khas untuk pemain amatur, dengan bilangan 7 game, pemain di platform konsol dan PC akan berentap untuk membuktikan mereka layak memegang title juara Malaysia yang mana acara HotShotz ini menjadi batu loncatan untuk mereka.
Acara utama itu bakal menyaksikan 250 finalis bertarung dalam permainan berikut:

Counter Strike (PC)
Street Fighter V (PlayStation 4)
Call of Duty: Infinite Warfare (PlayStation 4)
Overwatch (PC)
PES 2017 (Winning Eleven 2017) (PlayStation 4)
DotA 2 (PC)
Tekken 7 – (PlayStation 4)

Pameran Game Publishers
Terdapat pelbagai judul yang disediakan kepada pemain di kawasan free to play dan lebih menarik, Sony Interactive Entertainment Hong Kong Limited Cawangan Singapura (SIES) dan Codemasters turut mempunyai booth mereka sendiri.
Pameran Game Indie
Paling rare untuk pengunjung, sama-sama lah kita melihat hasil kerja bakat tempatan dalam pembikinan game. Dibawakan oleh Perbadanan Ekonomi Digital Malaysia, sebanyak 10 pembangun game bebas akan mempamerkan game untuk dimainkan.
Siapa tahu, mungkin salah satu dari judul ini akan menjadi the next big thing dalam industri game kita dan dipasarkan di seluruh dunia.
Pertandingan Cosplay
Boleh dikatakan untuk memeriahkan lagi suasana, pastinya cosplayer akan buat event tu lagi awesome! Korang boleh expect untuk lihat beberapa cosplayer kegemaran korang beraksi. Tak juga dilupakan bengkel cosplay untuk mendapatkan tutorial untuk menjadi cosplayer yang tiptop.
PC Modding
Bagi peminat modefikasi desktop masing-masing, haa kat sini juga ada tempatnya untuk geek-geek semua berkumpul. Saksikan sendiri macam mana diorang modify rig masing-masing. Pengunjung juga berpeluang join sama.
Pameran VR
VR Lab Sdn Bhd sebagai pemangkin pasaran VR negara ini sekali lagi memberi peluang kepada pengunjung merasa kecanggihan peranti elektronik ni. Haa untuk korang yang belum try VR, ini lah masanya.
Cabutan Bertuah
Turut tak dilupakan ialah cabutan bertuah bagi sesiapa yang membeli tiket untuk dua hari. Korang berpeluang memenangi PS4 Pro, tiga unit gaming mouse Predator, sebuah gaming chair dan VR headsets.
Pengurus Pemasaran SIES, Teoh Wah Keong berkata, platform HotShotz ditujukan kepada generasi milennia untuk menggilap bakat mereka.
“Kami melihat HotShotz sebagai platform untuk generasi muda di Malaysia bertanding di kampus mereka. Ia mewujudkan suasana yang kompetitif terutamanya dalam permainan Street Fighter V, PES 2017 dan Call of Duty: Infinite Warfare,” katanya.
HASNUL (dua dari kiri) ketika di sidang media di KDU Glenmarie, baru-baru ini
Sementara itu, Pengarah Kandungan Kreatif dan Bahagian Teknologi MDEC, Hasnul Hadi Samsudin berkata, inisiatif ini dapat mengukuhkan lagi pasaran game di negara kita.
“Pasaran game di Malaysia sedang mengalami pertumbuhan yang positif. Ia seiring dengan matlamat menjadikan negara kita sebagai regional game hub di Asia Tenggara.
“MDEC dalam usaha untuk mewujudkan satu ekosistem gaming dan usahasama bersama HotShotz bukan saja melahirkan bakat muda tapi juga 10 pembangun game tempatan yang akan mempamerkan produk mereka nanti,” katanya.
Apa tunggu lagi, meriahkan acara ni bawa kawan-kawan korang join sekali!


Sony Umumkan 2 Warna Baharu Untuk Controller PS5, DualSense – Midnight Black Dan Cosmic Red

Setelah menerima banyak rungutan tentang warna putih controller PS5, DualSense yang dikatakan cepat kotor, Sony akhirnya mengumumkan dua warna baharu.
Digelar Midnight Black dan Cosmic Red, dua warna baharu ini menampilkan warna yang lebih gelap, anggun dan bertemakan angkasa lepas. Korang boleh saksikannya dalam video di bawah.

Dalam kenyataan di PlayStation Blog, Sony mengatakan yang dua warna baharu ini akan hadir ke pasaran global pada bulan hadapan. Namun, tarikh tepat ia akan dilancarkan mungkin berbeza mengikut negara. Kami sudah menghubungi PlayStation Asia untuk mendapatkan info tentang bilakah dua warna ini akan hadir ke pasaran Malaysia.


Dalam Assassin’s Creed Origins, Kita Boleh Tumbangkan Gajah Perang Dengan Hanya Menumbuknya, Saksikan Video Ini

Nama pun video game, kan. Mestilah ada tokok tambah yang tidak realistik.

Dalam dunia Assassin’s Creed Origins yang cukup luas, pastinya banyak perkara yang boleh kita lakukan. Antara aktiviti menarik yang boleh kita lakukan adalah bertempur dengan gajah perang, seekor gajah yang cukup agresif, dilatih khas untuk pergi berperang.
Menumbangkan gajah dengan pelbagai senjata pastinya sesuatu yang logik dan sering dilakukan oleh para pemain. Bagaimana kalau kita hanya menggunakan tangan kosong dan hanya menumbuk serta menendang sang gajah ini? Bolehkah ia ditumbangkan?
Seorang Youtuber, SPGamer telah memuat-naik aksinya dan membuktikan yang beliau telah menumbangkan seekor gajah perang dengan tangan kosong. Semestinya, selepas berjaya melakukannya, tidak sah kalau tidak diakhiri dengan teabag kemenangan.
Korang boleh saksikannya dalam video di bawah:

Assassin’s Creed Origins kini boleh dimainkan di PC, PS4 dan Xbox One.
JomBaca: Assassin’s Creed Origins Mendahului Jualan Sebanyak 100% Berbanding Assassin’s Creed Syndicate


Max Akan Muncul Dalam Life Is Strange: Before The Storm Tetapi Hanya Untuk Deluxe Edition

Terpaksalah kena elak spoiler dan berkorban duit sedikit demi kali terakhir bermain sebagai Max.

Baru-baru ini semasa persidangan Xbox E3, prekuel Life is Strange diumumkan oleh Square Enix berjudul Life is Strange: Before The Storm.

Before The Storm mengambil tempat 3 tahun sebelum berlakunya kejadian ribut menghala ke Arcadia Bay dalam Life is Strange. Protagonis utama bagi Before The Storm ialah Chloe Price dan game ini menceritakan jalinan hubungan antara Chloe dan Rachel Amber, kawan rapat Chloe sebelum Rachel hilang secara tiba-tiba.
Ramai peminat bertanyakan adakah Max akan turut serta dalam Before The Storm? Sayangnya tidak sama sekali tetapi menurut Tumblr rasmi Life is Strange, Max akan kembali dalam satu episod bonus bertajuk ‘Farewell’ dan berpeluang untuk bermain sebagai semasa Max muda.
Bagaimanakah hidup Max semasa ketiadaan Chloe?
Episod bonus stand-alone ‘Farewell’ akan dilancarkan selepas episod 3 dan akan dimasukkan ke dalam Deluxe Edition. Deluxe Edition merangkumi ketiga-tiga episod Before The Storm bersama episod bonus ‘Farewell’, Mixtape Mode yang berada di option menu membolehkan anda buat playlist lagu dalam game dan anda boleh memainkan lagu itu semasa bermain Before The Storm dan juga The Outfit Pack iaitu tambahan tiga pilihan baju untuk Chloe.
Life is Strange 2 juga sedang giat dalam pembangunan oleh Dontnod Entertainment dan setakat ini, masih lagi tiada tarikh keluaran atau trailer untuk Life is Strange 2.
Episod pertama Life is Strange: Before The Storm akan tiba pada 31 Ogos 2017 untuk PC, Xbox One dan PS4.


PlayStation Classic: Tiada Penambahan Bilangan Game Pasca-Pelancaran, Tiada Fungsi Online

Beberapa hari lalu, Sony telah membuat kejutan dengan mengumumkan PlayStation Classic, konsol PlayStation asal yang dikeluarkan semula dengan rekabentuk yang lebih kompak.

Semasa memperkenalkan konsol ini, Sony mendedahkan yang ia akan didatangkan bersama 20 game. Antaranya ialah Final Fantasy VII, Jumping Flash, Ridge Racer Type 4, Tekken 3, dan Wild Arms. Senarai akhir untuk kesemua 20 game itu masih belum didedahkan.
Terbaru, menurut laporan IGN, jumlah 20 game itu akan kekal buat selamanya. Bermakna, tiada penambahan daripada 20 game itu walaupun selepas ia dilancarkan beberapa ketika.
“Tiada perancangan untuk membawakan kandungan baru untuk PlayStation Classic pasca-pelancaran,” kata jurucakap PlayStation.
Selain itu, seperti dijangka, pihak Sony turut mengesahkan yang PlayStation Classic tidak akan mempunyai sebarang fungsi online dan tiada sebarang sambungan kepada akaun PlayStation Network. Bermakna, tiada sokongan Trophy untuk game-game yang dimainkan.

PlayStation Classic akan masuk ke pasaran Malaysia pada 3 Disember ini dengan harga RM429.


The International 2017: Newbee Muncul Sebagai Pemenang Di Upper Bracket Berdepan EG!

Evil Geniuses dengan Newbee berentap pada pukul 4 pagi tadi di pusingan Upper Bracket. Tak sangka perlawanan antara mereka sangat sengit sekali!
Upper bracket dimulakan dengan Best of three games dan pemenang bagi round ini ialah Newbee!
Sumpahan TI telah bermula apabila EG ke lower bracket untuk bertarung lagi. Tidak sangka Newbee dapat mematahkan strategi Evil Genuises. Kedua-dua game diakhiri dengan kebijaksanaan dan keberkesanan pilihan draft Newbee.
Game 1

Pada perlawanan pertama, draft yang dipilih oleh EG menunjukkan line up yang kuat dan berpotensi untuk mid ke late game push kerana hero seperti Naga Siren dan Nature Prophet. Namun, Newbee mempunyai draft yang agak aggressive dengan pemilihan Abaddon, dimainkan oleh kpii yang tanky dan lasak untuk berada dalam peperangan apabila clash bersama dengan Outworld Devourer (Sccc) dengan Astral Imprisonmentnya terhadap pemain-pemain EG.
Game pertama menunjukkan pada ketika itu, EG dominasi early game. Walau bagaimanapun, pasukan Newbee tetap menang akhirnya.

Game 2

Tidak sangka EG ditewaskan pada game 1. Pada game 2 ini pula, mereka mengubah pilihan dengan memilih hero yang berdasarkan area of effect (AoE) dengan kombinasi antara Black Hole Enigma dan Epicenter Sand King. Pertarungan antara EG dengan Newbee tetap hangat dan kedua-duanya menggunakan strategi terbaik masing-masing.
Tetapi, apabila sampai ke tahap mereka boleh push, kesilapan mereka berlaku apabila Enigma membuka Black Hole terhadap Queen of Pain dan Earth Spirit Newbee menggunakan Magnetize untuk affect tiga hero EG bersamaan skill silence Bloodseeker untuk dia terus berlawan memaksa pasukan EG beredar dari mengejar objektif mereka. Newbee memenangi game kedua dan menghantar EG ke lower bracket.
Adakah pertarungan yang akan datang bagi EG dapat menaikkan prestasi mereka untuk maju ke pusingan akhir? Kita saksikan sama-sama. Tahniah Newbee untuk ke Semi-Finals!


AGES 2016: Atlit eSports Terbaik Dari Malaysia Siap Sedia Hadapi ASEAN!

Sebentar tadi JomGaming menyaksikan hari pertama acara AGES 2016! Jom kita tengok pasukan mana yang akan mewakili negara besok!

Hari ini adalah acara Malaysian Finals bagi memilih wakil negara yang akan berhadapan pasukan-pasukan ASEAN besok. Dalam tiga game yang dimainkan – DotA 2, CS:GO dan FIFA 16, terdapat dua kategori masing-masing iaitu Malaysian Open dan University Open.

Kemuncak acara hari ini menyaksikan nama-nama berikut yang layak ke Malaysian Finals!
DotA 2 Malaysian Open Final – Orange.Taring v PowerGaming
DotA 2 University Open Final – BracerKing v UTARMYCHO1CE
CS:GO Malaysian Open Final – MVP.Karnal v NAGA
CS:GO University Open Final – Team CODO v Team GKP
FIFA 16 Malaysian Open Final – Kickers_Shige v ImranDeen
FIFA 16 University Open Final – kimi_beater v Infinite_AmTuah
Untuk makluman, kesemua Juara dan Naib Juara dalam acara-acara Malaysian Finals di atas berjaya mendapat tempat ke ASEAN Finals besok! Di samping itu, mereka juga akan mendapat hadiah wang tunai seperti yang disenaraikan:
[su_slider source=”media: 14863,14862″ limit=”55″ link=”lightbox” height=”600″ title=”no” autoplay=”2000″]
JomBaca: Wakil-Wakil Malaysia Ke Tournament E-Sports Terbesar Asia Tenggara!
Malaysian Finals Counter Strike: Global Offensive
Acara Malaysian Finals yang pertama menyaksikan pasukan-pasukan CS:GO berentap! MVP.Karnal berjaya mengalahkan pasukan NAGA Esports dalam perlawanan yang sengit! Walaupun ditinggalkan di awal permainan, MVP.Karnal kembali mengasak NAGA Esports dan seterusnya menguasai permainan. MVP.Karnal muncul juara CS:GO kategori Malaysian Open.

Di kategori University Open pula menyaksikan Team CODO menentang Team GKP. Perlawanan sengit yang disertai sorakan dan arahan daripada coach pasukan menyaksikan kemenangan berpihak kepada Team GKP! Tahniah GKP kerana muncul juara CS:GO bagi kategori University Open.

Malaysian Finals FIFA 16
Seterusnya adalah acara Malaysian Finals bagi FIFA 16. Kickers_Shige dari Winner’s Brackets dan ImranDeen yang kembali dari Lower Brackets bertemu di pentas utama! Kickers_Shige yang menggunakan pasukan Real Madrid dan ImranDeen yang menggunakan pasukan Bayern Munich mempamerkan permainan attack dan counter-attack yang mencemaskan!
Perlawanan sengit antara mereka berlanjutan sehingga ke penalti yang ke-7! Akhirnya kemenangan berpihak kepada Kickers_Shige. Tahniah Kickers_Shige kerana muncul juara FIFA 16 bagi kategori Malaysian Open.

Di acara FIFA 16 kategori University Open pula, pemain pilihan Infinite_Amtuah mengalami kekalahan mengejut kepada kimi_beater! Kedua-dua pemain menggunakan pasukan Real Madrid dan mereka menggunakan kepakaran masing-masing dalam permainan. Bagaimanapun, kemenangan berpihak kepada kimi_beater, yang muncul juara FIFA 16 bagi kategori University Open.

Malaysian Finals Defense of the Ancients 2
Kemuncak Malaysian Finals tiba dengan acara DotA 2 yang dinantikan ramai. Orange.Taring dengan kehebatan ahli-ahlinya secara individu, menentang PowerGaming yang berpengalaman bertanding secara berkumpulan di peringkat antarabangsa – menjadikan perlawanan antara mereka sengit lagi mencemaskan!
Pertandingan berakhir di match ke-3, match penentuan dengan kemenangan mutlak berpihak kepada Orange.Taring akhirnya! Tahniah kepada Orange.Taring kerana menjadi juara DotA 2 kategori Malaysian Open!

Di kategori University Open pula, BracerKing meneruskan prestasi kemenangan berterusan mereka dengan mengalahkan UTARMYCHO1CE. Kemenangan selesa mereka membuktikan BracerKing ini antara pasukan muda yang wajar diberi perhatian di dalam negara ini. Tahniah BracerKing kerana menjadi johan DotA 2 bagi kategori University Open.

Dengan berakhirnya Malaysian Finals AGES 2016 sebentar tadi, besok Malaysia akan diwakili oleh 12 pasukan bagi 3 jenis acara iaitu DotA 2, CS:GO dan juga FIFA 16. Wakil-wakil Malaysia ini akan mula bertanding menentang pasukan-pasukan ASEAN besok bagi merebut hadiah Grand Finals yang dijanjikan!
Wakil DotA 2 Malaysian – Orange.Taring dan PowerGaming
Wakil DotA 2 University – BracerKing dan UTARMYCHO1CE
Wakil CS:GO Malaysian– MVP.Karnal dan NAGA
Wakil CS:GO University– Team CODO dan Team GKP
Wakil FIFA 16 Malaysian– Kickers_Shige dan ImranDeen
Wakil FIFA 16 University– kimi_beater dan Infinite_AmTuah

Ayuh peminat eSports Malaysia, jom kita berikan sokongan bagi pasukan Malaysia! Nantikan laporan seterusnya dari AGES 2016 bersama JomGaming!


5 Games Yang Akan Dikeluarkan Pada Bulan Jun 2023

Hello guys, bulan Jun bakal tiba. Mesti korang nak tahu game baru apa yang akan keluar kan? Ni adalah 5 game yang bakal keluar pada Jun 2023.
Trepang2 – 21 Jun – PC
Trepang2 merupakan sebuah game first-person shooter yang memerlukan pemain menggunakan kemahiran seperti bullet time untuk memperlahankan masa semasa pertempuran. Terdapat juga elemen stealth di mana korang boleh menembak lampu untuk kekal kat tempat gelap atau boleh bertukar halimunan.
Tapi apa yang pasti game ni memang gory. Trepang2 dibangunkan oleh Trepang Studios dan diterbitkan oleh Team17 ni bakal keluar pada 21 Jun untuk platform PC.
2. Final Fantasy 16 – 22 Jun – PS5
Ini merupakan installment ke enam belas dalam siri Final Fantasy. Final Fantasy 16 bakal membawa korang ke dunia Valisthea. Dunia yang dibahagikan kepada enam buah negara yang menjaga kuasa magik Crystals dan Dominants. Ketegangan antara negara mula berlaku apabila Blight mula menjajah setiap tanah.
Final Fantasy 16 yang dikeluarkan oleh Square Enix bakal keluar pada 22 Jun untuk platform PS5.
3. Street Fighter 6 – 2 Jun – PC, PS4, PS5, Xbox Series X/S
Street Fighter 6 ialah game fighting yang dikeluarkan oleh Capcom. Menampilkan tiga mode utama iaitu Fighting Ground, World Tour dan Battle Hub. Terdapat juga sistem yang dikenali sebagai Drive Gauge di mana korang perlu kreatif untuk memilih teknik mana perlu digunakan untuk mengaktifkan gauge tersebut semasa berlawan.
Street Fighter 6 akan dikeluarkan pada 2 Jun untuk platform PC, PS4, PS5, Xbox Series X/S.
4. Diablo 4 – 6 Jun – PC, PS4, PS5, Xbox Series X/S
Diablo 4 dibangunkan dan diterbitkan oleh Blizzard Entertainment. Merupakan installment keempat dalam siri Diablo. Menampilkan dungeons, character building yang fokus kepada loot, open world dan interaksi player versus player (PVP).
Terdapat lima kelas yang boleh korang pilih iaitu Barbarian, Sorcerer, Druid, Rogue, and Necromancer untuk korang bersedia menghadapi dunia Sanctuary selepas kebangkitan Lilith.
Diablo 4 bakal dikeluarkan pada 6 Jun untuk PC, PS4, PS5, Xbox Series X dan S.
5. Layers of Fears – 15 Jun – PC. PS5, Xbox Series X/S
Layers of Fears merupakan sebuah game psychological horror yang dibangunkan oleh Bloober Team dan diterbitkan oleh Aspyr. Korang akan mengawal seorang artis yang perlu membongkar rahsia disebalik sebuah rumah agam era Victoria. Korang perlu melakukan eksplorasi di sekitar rumah agam tersebut untuk menyelesaikan puzzles.
Layers of Fears bakal dikeluarkan pada 15 Jun untuk PC, PS5, Xbox Series X dan S.
Dah tahu game mana yang bakal korang nak beli? Atau ada game-game lain yang korang tengah tunggu? Boleh kongsi di ruangan komen. Jangan lupa like dan share. Adios!


Hanya 30 Unit Pra-Tempah PS5 Dibuka Di Salah Satu Daripada 2 Sony Store Malaysia

Isu ketiadaan stok PlayStation 5 di seluruh dunia, terutamanya di Malaysia terus semakin membingungkan.
Hari ini, seperti yang dilaporkan semalam, Sony Malaysia telah membuka kelompok kedua pra-tempah PS5 di dua kedai utama mereka iaitu Sony Store KLCC dan Sony Store The Curve.
Sejujurnya, kami tidak pergi ke dua lokasi ini kerana malas untuk beratur panjang di awal pagi. Namun, melalui satu perkongsian di Facebook Group PlayStation Malaysia Gang oleh seorang pemain yang berjaya melakukan pra-tempah, kita dapat mengetahui beberapa info yang tidak diumumkan oleh Sony Malaysia semalam.
Menurut Sani Mamat, Sony Malaysia hanya membuka 30 unit pra-tempah PS5 dalam kelompok kedua ini. Beliau tidak menyatakan di Sony Store mana yang beliau pergi, namun kemungkinan besar, satu lagi Sony Store dijangka membuka pra-tempah dengan bilangan unit yang sama.
Dalam kata lain, dari dua Sony Store ini, Sony Malaysia mungkin hanya membuka 60 unit pra-tempah PS5.
Sani yang mula beratur dari jam 6 pagi, walaupun kedai itu hanya dibukan pada jam 10 pagi, merupakan individu yang ke-21. Maknanya, terdapat 20 individu di hadapannya yang sudah mula beratur lebih awal daripada jam 6 pagi.

https://www.facebook.com/groups/ps4gangmalaysia/permalink/4197101463651461

Berapa pula bilangan unit pra-tempah yang bakal dibuka Sony Malaysia dalam kelompok-kelompok seterusnya? Berapa kali kelompok pra-tempah sehingga unit PS5 sudah tersedia di kedai-kedai tempatan untuk kita masuk dan beli terus konsol terkini tanpa perlu beratur?


Twitch Kini Membenarkan Penonton Menapis Bilangan Pemain Yang Hidup Dalam Stream PUBG

Tak bosan menunggu lagi.

Mana-mana game bergenre battle royale, lebih sikit bilangan pemain yang masih hidup, lebih tegang perlawanan itu dan lebih seronok untuk ditonton.
Dibandingkan dengan Fortnite, PUBG yang mempunyai map yang lebih besar memerlukan lebib lama masa untuk dihabiskan. Jadi, kadang-kala penonton streaming yang ingin sampai kepada momen-momen yang tegang itu, agak bosan menunggu.
Tapi semua itu korang tidak perlu risau lagi kerana Twitch telah menambah satu fungsi yang membantu penonton streaming dalam situasi itu. Platform streaming itu telah menambah tapisan (filter) untuk Team Type (solo, duo, squad) serta bilangan pemain yang masih hidup dalam game tersebut.
Korang boleh tapis daripada pilihan yang ada iaitu lebih daripada 50, 25 hingga 50 atau kurang daripada 25 pemain.
Jadi, jangan tunggu-tunggu, korang boleh terus cuba tapisan terbaru ini di Twitch PUBG.


MCMC Telah Menarik Balik Sekatan Ke Atas Steam – Gamers Bergembiralah! [KEMASKINI]

Korang masih boleh lagi untuk menikmati aksi multiplayer melalui Steam.
Nampaknya Malaysian Communications and Multimedia Commission (MCMC) telah mengambil tindakan untuk menghalang pengguna-pengguna internet dari Malaysia dari mengakses perkhidmatan Steam terutamanya bagi mereka yang mengguna sistem DNS daripada pembekal perkhidmatan internet seperti TM, Maxis, Digi dan Celcom.
Tindakan ini telah diambil berikutan permintaan dari MCMC kepada Valve untuk menghalang pengguna Steam dari mengakses dan membeli sebuah video game kontroversi iatu Fight of Gods yang mengetengahkan watak-watak ketuhanan yang direka daripada pelbagai pegangan agama.
Harus diingatkan bahawa pengguna Steam masih lagi mampu untuk menggunakan perkhidmatan tersebut untuk mode multiplayer dan kami yakin perkara ini akan dapat diselesaikan dengan segera antara MCMC dan Valve.
[KEMASKINI]
Datuk Seri Salleh Said Keruak, Menteri Komunikasi dan Multimedia telah menarik balik sekatan ke atas platform jualan game Steam selepas Valve, syarikat yang membangunkan platform tersebut telah menyekat muatturun bagi fighting game Fight of Gods ke alamat IP Malaysia.
https://twitter.com/sallehsaid/status/906279201904267264
Pengumuman semalam mengundang pelbagai rungutan daripada gamers yang bergantung harap ke Steam, platform mereka bagi memainkan game-game yang telah dibeli dan dikumpul selama ini.


Saksikan Horizon Zero Dawn Dimainkan Dalam VR First-Person

Apabila Horizon Zero Dawn dilancarkan ke PC tahun lalu, kita semua tahu bagaimana bermacam mod akan disediakan oleh ramai modder.
Kini, mungkin ini adalah antara mod terbaik untuk game open-world itu, iaitu sebuah mod yang membenarkan pemain bermain dalam virtual-reality (VR), sama ada dalam pandangan first-person mahupun third-person.
Mod ini dibina oleh Luke Ross, iaitu seorang modder yang cukup terkenal membikin mod VR untuk pelbagai game, antaranya GTA V, Red Dead Redemption 2, Mafia 3, dan kini melancarkan VR untuk Horizon Zero Dawn.
Video gameplay eksklusif telah dikeluarkan oleh Youtuber Cas and Chary VR, dan korang boleh saksikannya di bawah:

Bagi yang mempunyai kelengkapan VR serta berminat untuk mencubanya, korang boleh menyokong Luke Ross di Patreon untuk mendapat akses kepada mod-mod ini.


Final Fantasy XV: 30 September 2016 – Tarikh Release Rasmi Akhirnya Diumumkan!

Hafal, ingat dan tanda dalam kalendar anda!

Penantian 10 tahun sudah hampir berakhir bagi kipas-susah-mati Final Fantasy.
Melalui event yang tengah berlangsung secara live sekarang, pihak Square Enix telah mengumumkan tarikh release game epik Final Fantasy XV. Yahooo!

Kami pernah laporkan dahulu bahawa ada cakap-cakap mengatakan tarikh release adalah pada 30-September-2016. Ternyata cakap-cakap ini adalah benar!
JomBaca: Final Fantasy XV: Cakap-Cakap Mengatakan Tarikh Release Adalah 30-September-2016!
Nantikan laporan penuh kami mengenai event ini!
Final Fantasy XV bakal keluar pada 30 September 2016 di <seluruh dunia>, untuk platform PS4 dan XboxOne.


Saham Sony Dilaporkan Jatuh Paling Teruk Sejak 2008 Selepas Microsoft Umum Beli Activision Blizzard

Saham Sony dilaporkan telah terjejas sehingga USD20 bilion (~RM84 bilion) selepas Microsoft mengumumkan yang mereka bakal mengambil-alih Activision Blizzard.
Berita ini dilaporkan oleh Bloomberg, yang mana laporan itu menyatakan saham Sony Group Corp. telah jatuh sebanyak 13% di Tokyo, hanya sehari selepas pengumuman pengambil-alihan Activision Blizzard oleh Microsoft yang bernilai USD68.7 bilion (~RM288 bilion) itu.
Kejatuhan ini dikatakan yang paling teruk pernah dialami oleh Sony sejak Oktober 2008.
Pengumuman pengambil-alihan itu telah menggemparkan dunia gaming. Nilai pembelian yang cukup tinggi itu menjadikan ia merupakan pengambil-alihan tertinggi dalam sejarah gaming, memecahkan rekod pengambil-alihan Zynga oleh Take-Two yang baru saja dicatatkan seminggu sebelumnya.


Francais Crysis Akan Dihidupkan Semula Oleh EA? Crytek Mula Mengacah Sesuatu?

Ada yang sudah terlupa dengan francais game Crysis? Sebuah siri game first-person shooter yang menggunakan tema futuristik — masih ingat?
Francais ini telah senyap selepas pelancaran game terakhirnya, iaitu Crysis 3 pada 2013 yang pada ketika itu dikeluarkan untuk PC, PS3 dan Xbox 360.
Dan secara tiba-tiba, akaun rasmi Twitter game ini telah berkicau dengan berkata “Receiving Data” (sedang menerima data). Untuk makluman, kali terakhir akaun tersebut berkicau adalah pada Disember 2016.

RECEIVING DATA
— Crysis (@Crysis) April 13, 2020
Para peminat setia telah terkejut dan mula teruja apabila membaca tweet ini. Ramai yang sudah mula berspekulasi bahawa francais game ini sedang dihidupkan semula oleh EA dan Crytek.
Apakah makna sebenar daripada tweet ini masih belum kita ketahui. Sekiranya sebuah game baharu sedang dibangunkan — apakah ianya adalah sekuel, reboot, remaster atau remake?
Sama-samalah kita nantikan apakah pengumuman seterusnya daripada mereka.


@jomgamingmy Messi, Neymar, Pogba Akan Masuk Call of Duty: Modern Warfare 2? #shorts #jomgaming #callofduty #messi #neymar #pogba #football #game ♬ original sound – jomgamingmy – jomgamingmy


Saksikan Childish Gambino ‘This is America’ Dicipta Semula Dalam Fortnite

Video ciptaan semula yang mengagumkan!

Kami pasti korang sudah menonton video muzik This Is America oleh Childish Gambino atau sekurang-kurangnya pernah ternampak ia dijadikan meme. Video yang menjadi viral di seluruh Internet itu kini sudah mempunyai 233 juta tontonan di channel rasmi YouTube sahaja.
Sekumpulan pemain Fortnite telah mencipta semula video itu dalam game battle royale itu. Menggunakan segala aset dan elemen terhad yang ada dalam game ini, ditambah pula dengan game ini yang masih lagi tiada custom server, sememangnya persamaan yang dibikin dalam video ini adalah sangat mengagumkan.
Korang boleh saksikannya di bawah:


Deus Ex: Mankind Divided Gameplay Terbaru Tunjukkan Kelainan

Lagi sebulan sahaja lagi game Deus Ex: Mankind Divided akan menemui para peminat. Developer Eidos telah pun mengeluarkan gameplay terbaru mereka.

JomBaca: Deus Ex Mankind Divided – Trailer Baru Dan Juga Collectors Edition!

Gameplay terbaru yang berdurasi hampir 30 minit ini memaparkan watak protagonis iaitu Adam Jensen menjalankan misi di sebuah tempat bernama Aug ghetto.
Dalam gameplay ini, ia memperlihatkan kelainan kepada game-game sebelum ini dengan lebih banyak pergerakan stealth dalam menuju ke tempat yang ditetapkan.
Konfem ramai dah tak sabar nak layan video gameplay terbaru Deus Ex: Mankind Divided:

Deus Ex: Mankind Divided akan berada di pasaran pada 23 Ogos 2016 untuk PlayStation 4, Xbox One dan juga PC.
JomBaca: Deus Ex Mankind Divided: Gameplay Terbaru Akan Ditunjukkan Malam Ini!
ADIOS!


Seperti Dijangka, Trailer CoD: WWII Tidak Mendapat Reaksi Yang Teruk Seperti Infinite Warfare Di Youtube

Trailer pertama untuk Call of Duty: WWII mendapat reaksi yang teramat jauh berbeza berbanding dengan siri sebelum ini, Infinite Warfare.

Video trailer WWII mendapat nisbah like/dislike yang sihat di Youtube dengan lebih 900,000 likes dan hanya lebih 80,000 dislikes (semasa artikel ini ditulis). Antara sebabn utamaya pastinya adalah pemulangan balik sistem ‘boots-on-the-ground’ yang peminat CoD mahukan selama ini bertahun-tahun.

Jika anda ingat kembali, nisbah like/dislike di Youtube terhadap pengumuman Infinite Warfare mendapat reaksi yang tidak memberangsangkan, dan tidak lupa juga bahawa trailer Infinite Warfare mendapat rekod dislike paling banyak dalam sejarah Youtube. Setakat ini, trailer pengumuman Infinite Warfare telah mengumpulkan 38 juta tontonan, 57 ribu likes dan 3.5 juta dislikes (semasa artikel ini ditulis).

Call of Duty: WWII akan dilancarkan pada 3 November 2017 di PC, PS4 dan Xbox One.
JomBaca: Call of Duty: WWII: 7 Perkara Yang Anda Perlu Tahu Tentang Game Bertemakan Perang Dunia Kedua Ini


League of Legends: Dark Star Kha’Zix Dan Orianna Hadir Dengan Animasi Dan Efek Yang Lebih Menarik

Artikel ini ditulis oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Skin Dark Star mula diperkenalkan semenjak pertengahan tahun lepas yang menampilkan champion ADC dan Support iaitu Varus dan juga Thresh di mana Dark Star Varus dijual dengan harga 490 RP (server SEA) yang dikategorikan sebagai Skin Epik. Dark Star Thresh pula dijual dalam harga 665 RP (server SEA) yang kami kategorikan sebagai Skin Legendary. Memandangkan Skin Dark Star dijual dalam harga sederhana mahal, maka sudah tentunya pemain mengharapkan lebih banyak perubahan dari segi penampilan hero, suara latar belakang yang baru dan serta efek yang lebih mantap.
Hal ini juga tidak terkecuali kepada champion Orianna dan Kha’Zix di mana skin Dark Star untuk kedua-dua hero ini dijangka akan dijual dalam anggaran harga 490 RP (harga mungkin berubah) dan ke atas. Perubahan yang sangat ketara boleh dilihat dalam Skin Darkstar Kha’Zix yang nampak lebih garang dan menakutkan, begitu juga dengan Skin Dark Star Orianna di mana penampilan beliau diubah secara keseluruhan dan nampak begitu premium dari segi binaannya.

Untuk panduan asas mengenai skin League of Legends, korang boleh rujuk kembali artikel kami yang terdahulu di sini.
1. Dark Star Kha’Zix (490 RP)

Apabila League of Legends mengeluarkan ‘teaser’ untuk Dark Star Kha’Zix, hampir semua terkejut apabila melihat skin ini ditayangkan kepada umum. Ini kerana masing-masing sangat terkejut namun teruja juga dalam masa yang sama apabila melihat betapa mantapnya skin Kha’Zix ini dicipta. Tengok saja dari ‘splash art’ Kha’Zix yang baru ini, yang nampak lebih ganas dan menakutkan serta memang mengikut tema Dark Star yang sebenar. Menurut sumber dari laman web wwg.com, James Bates yang merupakan Penganalisa dan Penulis LoL dalam web tersebut bersetuju dengan fakta di atas dan beliau menyatakan:
“Aspek yang paling dijangkakan akan wujud dalam mana-mana Skin Dark Star sudah semestinya dari segi VFX (efek visual) yang sememangnya menakjubkan. Tiada perbezaan yang banyak antara kedua skin ini, namun skin Kha’Zix nampaknya lebih menyerlah dalam kategori ini. Efek Orianna juga menarik, namun masih tidak mampu untuk menandingi skin beliau yang terdahulu. Manakala penampilan Kha’Zix pula, berubah sepenuhnya kepada seekor makhluk yang sangat berbeza merentasi ruang masa kerana mempunyai animasi baru. Animasi beliau yang baru, khususnya ‘Void Assault’, merupakan efek yang paling tercantik untuk hero ini.”
Pandangan dekat Dark Star Kha’Zix
Pandangan 360 darjah
Recall

Animasi ‘Recall’ Dark Star Kha’Zix yang nampak menarik di mana kedua belah tangan beliau menghasilkan dua tenaga ‘Black Hole’ untuk pulang ke ‘Base’.
Auto-Attack

‘Auto-Attack’ Dark Star Kha’Zix terhadap ‘Test Dummy’ yang menghasilkan hayunan kosmik yang berkelipan dengan bintang.
Passive

Q – Taste Their Fear
Tanpa Evolusi

Cakar tajam atau ‘claw’ Dark Star Kha’Zix akan menghasilkan serangan yang kuat apabila Q diaktifkan. Serangan yang dihasilkan akan memberi efek cahaya biru kepada musuh.
Dengan Evolusi

Animasi dan efek yang lagi ketara boleh dilihat, di mana setiap serangan akan menghasilkan efek kemerahan kepada musuh. ‘Claw’ Dark Star Kha’Zix nampak lebih bersinar setelah mengalami proses evolusi.
W – Void Spike

2 ‘spike’ yang terdiri dari 2 bintang akan dihasilkan apabila W diaktifkan, jika mengenai sasaran, bintang ‘spike’ ini akan berputar dalam bentuk ‘spiral’ untuk memberikan damage kepada pihak musuh.
Dengan Evolusi

Dark Star Kha’Zix yang mengalami proses evolusi akan menghasilkan 6 ‘spike’ yang berbentuk seperti ‘cone’ kepada pihak musuh.
E – Leap
Tanpa Evolusi

Jika E diaktifkan, Dark Star Kha’Zix akan melompat ke hadapan dalam jarak yang pendek dan akan menghasilkan efek seakan Galaksi Bima Sakti yang mempunyai bintang-bintang di orbit masing-masing.
Dengan Evolusi

Proses evolusi dalam ‘skillshots’ E akan membolehkan Dark Star Kha’Zix melompat dalam jarak lebih jauh dan menghasilkan efek ‘spiral’ yang lebih besar.
R – Void Assault

Animasi dan efek untuk Ultimate Dark Star Kha’Zix merupakan faktor utama kenapa korang wajib dapatkan skin ini. Kha’Zix akan membuka suatu ruangan yang dikenali sebagai ‘worm hole’ untuk menjadi halimunan dalam beberapa saat untuk memburu pihak musuh.
Animasi Evolusi Dark Star Kha’Zix

Kompilasi efek apabila Dark Star Kha’Zix melaksanakan proses evolusi beliau.
Korang boleh tengok video di bawah ini:

Secara keseluruhan Skin Dark Star Kha’Zix mempunyai segala ciri-ciri yang diperlukan untuk dikategorikan sebagai Skin Epik.

2. Dark Star Orianna (490 RP)

Sekiranya korang memiliki sekurang-kurangnya salah satu daripada skin Orianna edisi terhad, maka pilihan korang sekarang ini amat terbatas. Benar, bahawa beliau mempunyai lebih banyak skin, tapi tidak semuanya boleh dibeli untuk tempoh sepanjang tahun. Begitu ramai pemain LoL yang gembira apabila mendengar pihak Riot Games mengumumkan champion untuk posisi Mid ini bakal menerima skin dalam variasi Dark Star pula. ‘Splash Art’ Dark Star Orianna.
Pemilihan Orianna sebagai penerima skin untuk kategori Dark Star adalah sangat mengejutkan ramai pihak dan tidak ada sesiapa yang dapat menjangkakannya. Hal ini kerana champion Orianna sudah mempunyai pelbagai skin mengikut tema yang berbeza, tambahan lagi VFX (efek visual) untuk menghasilkan skin Dark Star Orianna amat memerlukan masa. Namun, ia tetap dijadikan sebagai salah sebuah pelaburan yang sanggup dilaksanakan oleh Riot Games.
Bak kata Riot LoveStrut:
“Dark Star Orianna dirangka berdasarkan daripada proses penilaian yang teliti dan penghancuran mana-mana planet yang beliau pernah lakukan di angkasa lepas. Galaksi merupakan pentas utama Dark Star Orianna, dan kami merupakan ‘pelakon’ yang tidak bernasib baik dalam babak akhir beliau.”
Pandangan dekat Dark Star Orianna
Pandangan 360 darjah Dark Star Orianna
Recall

‘Recall’ Dark Star Orianna di mana beliau akan memilih dan menamatkan riwayat sesebuah planet.
Auto-Attack

‘Auto-Attack’ Dark Star Orianna terhadap ‘Test Dummy’ di mana beliau akan melontarkan bintang sebagai serangan asas dan jika tepat mengenai sasaran, bintang tersebut akan meletup dan menghasilkan efek ‘Black Hole’ yang kecil di tengah-tengah sasaran.
Q – Command: Attack

Dark Star Orianna akan mengarahkan ‘The Ball’ yang kini diubah menjadi bintang gelap, untuk melancarkan serangan kepada pihak musuh.
W – Command : Dissonance

Ramai pemain memberikan reaksi negatif kerana efek Dissonance yang nampak agak kosong dan tidak menarik.

Maka dengan itu, Riot Games telah mereka bentuk kembali W Dark Star Orianna di mana ia berbentuk seperti orbit dengan beberapa planet berpusing mengelingi Orianna.
E – Command : Protect

Dark Star Orianna akan mengarahkan ‘The Ball’ untuk kembali kepada beliau, yang akan memberikan perisai berwarna ungu untuk menangkis serangan pihak musuh.
R – Command: Shockwave

Tidak cukup dengan ‘rework’ Dissonance, Shockwave Dark Star Orianna juga tidak diterima baik oleh para peminat.

Pihak developer kembali mereka bentuk balik Ultimate Dark Star Orianna, membetulkan pewarnaan bintang dan ‘The Ball’ berubah menjadi ‘Black Hole’ yang sebenar.
Korang boleh tengok video di bawah ini:

Video Dark Star Orianna yang telah diubah:

Secara keseluruhan Skin Dark Star Orianna mempunyai segala ciri-ciri yang diperlukan untuk dikategorikan sebagai Skin Epik.

Kesimpulan
Skin Dark Star merupakan antara skin yang paling tercantik bagi kategori Skin Epik dan ke atas. Amat berbaloi untuk dibeli kerana Skin Epik ini dijual dengan harga RM 37 ± dan jika berubah sekalipun hanya mencecah sehingga RM 50 ± sahaja. Manakala Skin Ultimate pula, dijual dengan harga RM 89 ± yang mungkin agak mahal bagi sesetengah pemain yang tidak mempunyai bajet yang cukup. Menjadi lumrah sekiranya korang mahukan yang terbaik, maka korang perlu berbelanja besar untuk mendapatkan yang terbaik. Sekiranya korang mahukan skin yang semakin menghampiri ciri-ciri Skin Legendary atau Ultimate, maka skin ini merupakan pilihan terbaik.

Masih belum ada ura-ura champion posisi Top manakah yang bakal mengisi kekosongan untuk Skin Dark Star yang akan datang. Sekiranya ada, maka skin variasi ini akan menyertai Skin Arcade, PROJECT, Battlecast, Star Guardian dan sebagainya yang mempunyai 5-6 champion yang berbeza posisi sebagai skin tema paling lengkap yang ada dalam League of Legends.


Call Of Duty: Warzone Mobile Akan Hadir Pada 2023 Dengan 120 Pemain Dalam Battle Royale

Warzone 2.0 akan hadir di PC dan konsol pada 16 November tahun ini. Manakala Warzone Mobile akan hadir pada 2023. Kedua-dua game menggunakan enjin yang sama.
Selain daripada gameplay battle royale, Warzone 2.0 akan menampilkan kandungan seperti operators, senjata dan pelbagai lokasi. Tidak lupa juga membawakan pertempuran sehingga 120 orang pemain di mobile.

Lokasi Warzone 2.0 akan mengambil tempat di padang pasir di wilayah fiksyen Asia Barat iaitu Al Mazrah. Buat kali pertamanya, pemain mobile boleh mulakan pertempuran pada bila-bila masa di mana jua.
Ini kerana dengan menggunakan teknologi sedia ada yang digunakan pada Call of Duty: Modern Warfare II. Call of Duty: Warzone 2.0 dan Call of Duty: Warzone Mobile akan membenarkan pemain untuk berkongsi banyak ciri-ciri sosial dan cross-progression. Perkongsian battle pass yang menghubungkan setiap platform juga dibenarkan.

Untuk memastikan pemain mobile merasai pengalaman bermain yang terbaik, Warzone Mobile akan membawakan event khas untuk mobile, senarai main, dan kandungan serta pengubah suaian kawalan yang mendalam untuk menyokong pemain veteran dan baharu.

Activision juga bekerjasama dengan beberapa buah studio termasuklah Activision Shanghai Studio, Beenox, Digital Legends, dan Solid State Studios.
Pra-daftar sudah dibuka sekarang untuk Call of Duty: Warzone Mobile di Google Play. Ia akan dikeluarkan untuk iOS dan Android pada tahun 2023.


Sony Umumkan Pendaftaran Sesi Beta Untuk PlayStation 4 System Software 5.0 – Daftar Sekarang Di Sini

Sony kini dalam persediaan untuk mengeluarkan kemaskini besar seterusnya untuk System Software di PlayStation 4.

Para pemain kini boleh mula mendaftar untuk diberikan akses kepada sesi percubaan beta bagi System Software 5.0 yang dijadualkan akan berlangsung awal Ogos nanti. Walau bagaimanapun, ia hanya dibuka untuk para pemain di tiga rantau sahaja, dan tiada sebarang pengumuman untuk rantau Asia.
Para pemain Amerika Utara boleh mendaftar di sini, Eropah di sini dan Jepun di sini.
Kami akan mengemaskini artikel ini sekiranya Sony membuka pendaftaran untuk sesi beta bagi rantau Asia.
Buat masa ini, Sony belum mengumumkan apakah fungsi-fungsi terbaru yang bakal dicuba dalam sesi beta nanti, namun mereka menyatakan ia akan didedahkan tidak lama lagi.
JomBaca: Firmware 4.50 Dah Keluar – External HDD Mana Yang Patut Korang Beli Bagi PlayStation 4 Korang?


Fortnite Bawakan Skin Kesemua 32 Pasukan Dalam NFL Secara Rasmi

Kalau korang kaki Fortnite dan juga minat dengan National Football League (NFL), ini ada berita baik untuk korang!
Bermula 9 November ini, Epic Games akan membawakan skin Outfit dari liga American football terkemuka, NFL secara rasmi ke dalam Fortnite Battle Royale. Korang boleh beli kesemua 32 skin pasukan ini dari Item Shop dalam game, sama seperti korang beli mana-mana skin sebelum ini.
Korang boleh layan trailer pengumuman ini di bawah:


Info Dan Screenshot Guardians Of The Galaxy Telah Dikongsi Telltale Games!

Guardians Of The Galaxy akan diterbitkan pada tahun ini.

Selepas pengumuman ringkas pada tahun lepas, Telltale Games akhirnya berkongsi beberapa info mengenai siri yang bertemakan komik Marvel ini. Guardians Of The Galaxy keluaran mereka ini akan dibahagikan kepada 5 episod dan akan diterbitkan tahun ini untuk PC, konsol dan juga telefon pintar.
Berikut adalah pelakon-pelakon suara bagi video game Guardians Of The Galaxy keluaran Telltale Games:

Star-Lord — Scott Porter (Friday Night Lights)
Gamora — Emily O’Brien (Middle-earth: Shadow of Mordor)
Rocket — Nolan North (Uncharted series)
Drax — Brandon Paul Eells (Watch Dogs)
Groot — Adam Harrington (The Wolf Among Us)

Walaupun masih tiada tarikh diumumkan bila Guardians Of The Galaxy ini akan diterbitkan, kami menjangkakan ianya adalah berdekatan dengan tarikh filem Guardians of the Galaxy Vol. 2 yang akan ditayangkan pada May nanti.

We're happy to share the first screenshots of @Marvel's Guardians of the Galaxy: The Telltale Series! 🚀- https://t.co/BB2p1Ut7l7 pic.twitter.com/H0THiIoDr3
— Telltale Games (@telltalegames) March 9, 2017


Ubisoft Yakin Rainbow Six Siege Dan Extraction Takkan Jatuhkan Antara Satu Sama Lain

Rainbow Six Siege sememangnya sebuah game live-service yang berjaya. Apabila sebuah lagi game dari siri ini semakin hampir ke pelancaran, iaitu Rainbow Six Extraction, ramai bercakap-cakap tentang sama ada kedua-duanya akan ‘memakan’ atau menjatuhkan antara satu sama lain.
Dalam satu temu bual bersama Gamespot, pengarah kreatif Patrik Méthé telah menolak pandangan itu. Beliau mematahkan kebimbangan itu dengan mengatakan Siege dan Extraction memiliki pengalaman yang berbeza, maka tiada sebarang bahaya timbul sama ada masing-masing akan ‘memakan’ antara satu sama lain.
“Kedua-dua game yang sangat berbeza menawarkan cabaran-cabaran dan langkahnya tersendiri jadi tiada kerisauan dari aspek itu, malah sebaliknya yang berlaku,” ujar Méthé. “Cara [Extraction] dibangunkan dalam persekitaran PvE — kami yakin ia akan menarik lebih jenis pemain yang luas dari kedua-dua pihak.”
Beliau turut menyatakan yang walaupun kedua-dua game mempunyai mekanisme gameplay yang sama, namun tahap ketegangan yang akan ditampilkan ke dalam Extraction akan membawakan pemain sesuatu yang baharu dan unik.
Méthé cukup yakin bahawa Extraction akan menarik lebih ramai pemain baharu ke dalam universe Rainbow Six.
“Kepada pendatang baharu dalam universe Rainbow Six — Extraction menawarkan satu pengalaman co-op taktikal yang menghiburkan di mana pemain berupaya mengangkat mereka sendiri ke had tertinggi dan akan perlu mempertingkatkan kemahiran dan abiliti setiap kali bermain, bagi memastikan misi dapat dijayakan dengan lebih mudah.”
Rainbow Six Extraction merupakan sebuah game shooter co-op PvE, menggabungkan tiga Operator menyerang ancaman misteri seakan makhluk asing digelar Archæns, serta menyelamatkan rakan sepasukan yang terkandas dalam zon kuarantin.
Rainbow Six Extraction akan dilancarkan pada 16 September ini untuk PC, PS5, PS4, Xbox Series, dan Xbox One.


Alekhine’s Gun: Game Mirip Hitman?

Korang teringin tak main game ala-ala Hitman tapi versi Russia? Jom kita tengok game ape yang penulis cakapkan ni.

Developer Maximum Games mengumumkan bahawa Alekhine’s Gun akan menemui gamers-gamers sekalian pada 9 Februari 2016.
Game yang berkonsepkan third-person stealth game ini akan berada di PC dan juga konsol PlayStation 4 dan juga Xbox One.

Di dalam game ini korang akan bermain sebagai Semyon Strogov seorang agen KGB Russia yang telah di rekrut oleh CIA dan game ini bertempat pada perang dunia ke dua. Ada lebih kurang 11 level yang akan korang mainkan.

Game ini memerlukan korang berada dalam keadaan menyamar, membunuh secara senyap untuk korang menyelesaikan misi korang. Di lihat pada trailer dan juga gameplay footage korang akan faham kenapa penulis katakan game ini seakan-akan Hitman.
Jom kita usha trailer untuk Alekhine’s Gun:

Amacam? Berminat ke? Banyak masa lagi guys kalau korang berminat dengan game ni. Simpan la duit tu sikit sekiranya korang nak beli nanti.
ADIOS!!


Ini Gameplay Bagaimana Untuk Merekrut Kru Terbaik Dalam F1 Manager 2022

Frontier Developments telah berkongsikan video gameplay terbaharu yang memaparkan bagaimana para pemain akan merekrut kru-kru terbaik untuk memperoleh kejayaan dalam F1 Manager 2022.
F1 Manager 2022 akan dilancarkan pada 30 Ogos 2022 untuk PC (Steam, Epic Games Store), PS5, PS4, Xbox Series dan Xbox One.


DICE Jawab Persoalan Tentang Kemungkinan Mode Battle Royale Dalam Battlefield V

Battle royale dalam era Perang Dunia Kedua? Mungkinkah?

Semalam, EA dan DICE telah mengadakan satu acara khas memperkenalkan Battlefield V kepada umum — mendedahkan beberapa info awal tentang game yang akan menggunakan latar belakang Perang Dunia Kedua ini. Ada segelintir peminat yang mahukan mode battle royale dibawakan ke francais ini agak kecewa kerana mode itu tidak disentuh langsung dalam acara tersebut.
Terbaru, bercakap kepada Eurogamer, pengarah kreatif DICE, Lars Gustavsson ada memberikan komen apabila ditanyakan tentang persoalan battle royale dalam Battlefield V.
Apabila ditanyakan apakah mode seperti Fortnite Battle Royale ini akan ditambah ke dalam game selepas ia dilancarkan, ini jawab beliau:
“Saya menerima soalan ini sangat banyak! Bagi kami, saya bermainnya banyak dengan anak-anak di rumah dan kami sangat menikmatinya. Ia perjalanan yan mengagumkan untuk kami, kami (DICE) selalu bersama dan bercakap tentang bagaimana ia boleh masuk ke dalam Battlefield, semua kenderaan-kenderaan kami dan sandbox itu dan semuanya. Jadi, ia semestinya ada perbincangan berlaku dan banyak keseronokan yang berlaku terhadap ke mana pasaran ini sedang bergerak, namun tiada apa yang kami boleh perkatakan sekarang.”
Kemudian Gustavsson ditanya lagi tentang adakah 64 pemain akan berfungsi baik untuk mode battle royale, ini balas beliau:
“Kami perlu mencubanya! Ia menarik, saya teringat dokumen rekaan untuk Battlefield 1942 yang saya masih simpan di rumah, dan ia menyatakan 128 pemain. Tapi sejak kami keluar dengan 64, masa untuk bertempur dan semuanya… Kami akan lihat ke mana kita boleh bawa pada masa akan datang, tetapi 64 pemain, kami rasa kita akan ada intensiti yang tinggi di dalam medan tempur.”

Daripada apa yang diperkatakan oleh beliau, nampaknya kita mungkin tidak akan dapat mode battle royale dalam Battlefield pada masa terdekat. Atau mungkin mereka mahu berahsia?
Apa pula pendapat korang? Mahukan mode popular ini dibawakan ke dalam Battlefield, atau biarkan saja Battlefield menjadi Battlefield?
Battlefield V akan dilancarkan di PC, PS4 dan Xbox One pada 19 Oktober nanti.


Filem Tomb Raider Terbaru Akan Berdasarkan Siri Reboot 2013, Kata Alicia Vikander

Filem Tomb Raider akan datang bakal mengambil adaptasi daripada siri reboot yang dilancarkan pada 2013.

Bercakap kepada HitFix, pelakon watak Lara Croft nanti, Alicia Vikander telah mengatakan bahawa filem tersebut menyasarkan jalan cerita yang lebih beremosi, sama seperti siri reboot yang dikeluarkan pada 2013 itu.
“Ia akan lebih kepada mengisahkan tentang cerita asal. Kamu akan menyelami sisi emosi dalam proses mengenali Lara Croft dengan cara yang lebih mendalam. Jadi, saya berharap dengan membawakan siri reboot 2013 ini, ia akan memberikan sesuatu yang baru dan segar,” kata bintang filem Ex Machina dan The Man from U.N.C.L.E. itu.
Siri reboot Tomb Raider 2013 telah mendapat sentuhan skrip Rhianna Pratchett. Ia menampilkan pendekatan yang lebih teliti kepada naratif game ini jika dibandingkan dengan siri-siri sebelumnya.

Sekuel kepada reboot 2013 ini, Rise of The Tomb Raider telah dilancarkan di Xbox One pada akhir 2015, dan di PC pada awal 2016. Bersempena dengan ulang tahun Lara Croft yang ke-20, Square Enix akan melancarkannya di PS4 pada 11 Oktober ini.
JomBaca: Neil Druckmann “Perli” Box Art Rise of The Tomb Raider Yang Sama Seperti Uncharted


Video Gameplay Anthem Ada Boss Fight Berhadapan Kutu Berdarah, Bapak Besar!

Keupayaan 4 jenis Javelin exosuit turut diperkenalkan!

Dalam pembentangan game Anthem dari BioWare di EA Play sebentar tadi, trailer cinematic dan pelbagai persoalan telah dijawab.

Di penghujung pembentangan, video gameplay demo Anthem pula dipertontonkan. 4 jenis exosuit Javelin, masing-masing dengan kebolehan dan fungsi tersendiri (yang seakan-akan mirip rekaan karakter dalam Destiny) dilihat melaksanakan misi menyerang pangkalan musuh, meleraikan ancaman letupan sebelum akhirnya memasuki sarang boss fight yang pada penulis, kelihatan seperti kutu berdarah dari mimpi ngeri…jahanam sungguh.

Dari video, dapat dilihat 4 jenis Javelin:
Ranger – exosuit pelbagai guna dengan gerakan lincah untuk pertempuran jarak dekat.
Colossus – exosuit tanker dengan perisai dan senjata damage tinggi
Interceptor – exosuit paling laju dan lincah
Storm – exosuit dengan keupayaan teleportation dan mungkin support character
Kagum sekejap dengan character design Javelins, mechs, flora dan fauna termasuk kutu gergasi tersebut. Korang rasa macam mana? Best ke tak ni?


Plants vs. Zombies: Garden Warfare 2: Memperkenalkan Backyard Battleground!

Backyard Battleground ialah sebuah kawasan terbuka yang membenarkan pemain melakukan pelbagai aktiviti yang menarik bersama rakan-rakan!
Backyard Battleground akan bertindak sebagai pusat pemain berkumpul dan melakukan aktiviti solo atau berkumpulan. PopCap turut berkata Backyard Battleground direka untuk memudahkan pemain masuk dan terus beraksi.
Antara ciri-ciri yang telah diumumkan akan berada dalam Backyard Battleground adalah:

Horde mode untuk solo dan co-op.
Shooting range.
Tempat ubahsuai watak.

Pelbagai info lagi akan diumumkan mengenai Plants vs. Zombies: Garden Warfare 2 kelak. Game ini akan berada di pasaran mulai 23 Februari 2016 di PC, PlayStation 4 dan Xbox One.
JomBaca: Jom berperang dalam Plants vs. Zombies: Garden Warfare 2


DLC Blood And Wine Untuk The Witcher 3 Dah Keluar!

CD Projekt Red telah mengeluarkan patch terbaru untuk siri The Witcher 3 sempena penerbitan DLC Blood and Wine!
Patch ini akan dikeluarkan untuk semua pelantar iaitu PC, PlayStation 4 dan Xbox One. Sekitar 10 – 15 GB data perlu di-download untuk patch ini dan ia tidak termasuk dengan DLC Blood and Wine. Menyebut tentang Blood and Wine, DLC ini dikhabarkan akan menjanjikan 90 quest yang akan memberikan 30 jam gameplay.

Antara perubahan yang dibawa melalui patch kali ini ialah dengan penambahan buku yang bertajuk “A Miraculous Guide to Gwent” yang membantu pemain dalam usaha mengumpul semua kad Gwent bagi mendapatkan trophy atau achievement Collect ‘Em All. Pengurusan inventory juga semakin mudah dalam update kali ini kerana item-item akan dibahagikan dalam beberapa sub-kategori yang teratur.
Bagi mereka yang berminat untuk melihat update penuh bagi patch kali ini, korang boleh lihat changelog di sini.

Tak sabar nak main ok!


Fall Guys Beralih Ke Model Percuma, Dilancarkan Ke Switch, Xbox, Epic Games Store 21 Jun

Mediatonic telah mengumumkan yang Fall Guys akan beralih ke model game percuma (free-to-play) pada 21 Jun ini.
Bersama-sama dengan peralihan ini, game battle royale platformer itu akan turut dilancarkan ke Nintendo Switch, Xbox dan Epic Games Store.
Fall Guys juga akan menambah sokongan cross-play, cross-platform party dan cross-progression untuk semua platform sedia ada dan baharu, termasuklah antara Steam, PlayStation, Switch, Xbox dan Epic Games Store. Fungsi cross-play ini akan menggunakan Epic Games Account sebagai akaun yang akan menghubungkan kesemua platform ini.
Langkah ini sememangnya sudah dijangka memandangkan Epic Games telah mengambil-alih Tonic Games Group pada tahun lalu, iaitu syarikat induk kepada Mediatonic, studio pembangun Fall Guys.
Versi PS5 juga akan dilancarkan, membawakan waktu loading yang lebih pantas serta beberapa penambahbaikan prestasi lain.
Bermula 21 Jun ini juga, pemain baharu di PC tidak akan boleh muat-turun Fall Guys di Steam. Pemain baharu hanya akan boleh mendapatkan game percuma ini di Epic Games Store. Walau bagaimanapun, pemain sedia ada yang pernah membeli Fall Guys di Steam, akan terus boleh bermainnya di platform itu, dan ia akan tetap dikemaskini dengan musim, patch dan kandungan-kandungan baharu.
Pemain sedia ada yang sudah memiliki Fall Guys, sama ada di Steam atau PlayStation, akan menerima Legacy Pack yang akan menghadiahkan nama samaran, plat nama, tiga kostum dan akses kepada premium season pass yang baharu.
Season pass ini akan menggunakan model yang sama dalam Fortnite dan Rocket League, di mana pemain boleh membelinya dengan Show-Bucks, dan kemudian mendapat akses kepada bermacam item kosmetik dalam game untuk di-unlock.


Gamers Xbox One Nanti Boleh Sertai Jutaan Gamers Dalam MMORPG Black Desert Online!

Adakah ini cinta pandang pertama? Setelah sekian lama Black Desert Online dilancarkan, penulis tetiba tertarik pula selepas menonton trailernya yang terbaru.

Trailer terbaru telah diumumkan di pentas Xbox E3 2018 bagi game Black Desert Online, game MMORPG popular yang bertempat di dalam dunia fantasi dikuasai magik dan makhluk mengganas.
Setelah sekian lama menempa nama di platform PC, Black Desert Online akan hadir ke platform Xbox One pula tidak lama lagi. Sehingga Mac 2017, 3.4 juta pemain di Amerika dan Eropah telah memainkan game ini! Adakah korang akan turut serta bermain game ini?


Info Baru Untuk Ace Combat 7 Diumumkan Oleh Bandai Namco

Bandai Namco pasti akan memberikan yang terbaik untuk siri kegemaran ramai ini.

Bersedia untuk kembali beraksi didalam kokpit jet pejuang dengan teknologi terkini dalam Ace Combat 7. Siri terbaru Ace Combat ini menjanjikan pertarungan udara yang sengit dan menakjubkan dengan penceritaan yang mendalam dan mengasyikkan.
Pemain-pemain juga akan dapat menyaksikan ketelitian grafik dalam setiap senireka jet serta teknologi-teknologi peperangan udara masakini. Pemain juga bakal dipersembahkan dengan pemandangan yang indah lagi memukau dalam setiap misi yang bakal dihadapi kelak.

Berita baik bagi mereka yang memiliki Sony PlayStation VR kerana Ace Combat 7 akan mempunyai kebolehan VR yang akan memberikan pengalaman yang lebih imersif.
Bagi mereka yang gemarkan local multiplayer, Ace Combat 7 juga akan membenarkan 2 orang pemain untuk beraksi serentak.
Ace Combat 7 akan diterbitkan pada tahun ini untuk PC, PS4, PSVR, dan Xbox One.


Amazon Games akan bangunkan MMO open-world terbaru Lord of the Rings

View this post on Instagram            A post shared by JomGaming (@jomgaming)


Rasmi: Sony akan adakan PlayStation Showcase pada minggu depan


Takayuki Hamada Dirasuk Menjadi “Raksasa” Dalam Video Baru PlayStation Jepun Untuk Monster Hunter: World

Syok sendiri atau kena rasuk?

Sebelum ini, Hamada berikan duit ‘otoshidama’ kepada rakan-rakannya untuk dapat bermain Monster Hunter: World bersama-sama. Kini, penantian menjadi suatu penyeksaan terutamanya bagi Hamada.
Dalam edisi video iklan kali ini, rakan Hamada memberi komen terhadap game Monster Hunter: World ini tampak realistik semasa berada di set filem.
Tiba-tiba sahaja, Hamada seperti dirasuk dan terus bertukar menjadi raksasa Monster Hunter: World seperti Nergigante, Kulu-Ya-Ku, Paolumu, dan Diablos.
Saksikan Hamada memberikan persembahan lakonan mantap beliau di bawah (pastikan ada pasang CC!):
https://www.youtube.com/watch?v=TlBKAvREZ-8
Anda juga boleh tengok di sebalik tabir iklan PlayStation Jepun yang kelakar ini di bawah:
https://www.youtube.com/watch?v=C5UZcmsu_7M
Monster Hunter: World akan menyampaikan story campaign selama 40-50 jam dan saksikan Elder Dragons menunjukkan taring masing-masing di Monster Hunter: World.
Monster Hunter: World akan dilancarkan pada 26 Januari 2018 untuk PS4 dan Xbox One, manakala versi PC dijangka akan keluar pada musim luruh ini.


MekaRoyale Online: Battle Royale + Mecha: Dicipta Oleh Pembangun Malaysia Secara Solo

Pernah tak korang mengimpikan sebuah game mobile yang menggabungkan genre battle royale dalam pertempuran mecha (robot)?

Tak usah bermimpi lagi kerana game ini boleh korang mainkan tidak lama lagi.
MekaRoyale Online merupakan sebuah game yang dicipta oleh Illogical Games, sebuah studio pembangun game yang dikendalikan oleh pembangun dari Malaysia secara solo. Beliau ialah Amarul Natenan.
Apa yang menarik tentang game ini? Game ini bergenrekan battle royale dengan menggunakan pandangan kamera top-down shooter. Perlawanan akan dimulakan dengan setiap pemain sebagai Pilot. Bertarung sehingga menjadi pemain terakhir yang kekal hidup, dan korang akan mendapat kredit. Yang kalah pula? Akan pulang dengan tangan kosong!
Kredit ini pemain boleh gunakan untuk upgrade MEKA masing-masing. Membuatkan game ini bertambah menarik, apabila korang kalah dalam mana-mana perlawanan, korang akan kehilangan segalanya, termasuklah MEKA yang telah di-upgrade itu. Dalam erti kata lain, korang harus sentiasa menang untuk mengekalkan MEKA korang.
Cerita panjang-panjang pun tak guna kalau tak cubanya sendiri, ya tak? MekaRoyale Online akan dilancarkan di iOS dan Android pada 22 Januari ini.

Korang boleh download game ini melalui iOS di sini, dan melalui Android di sini.


Mampukah Anda “Survive” Dalam No Man’s Sky? Video Ini Terangkan Cabaran Yang Perlu DIhadapi!

Bukan mudah untuk mengembara ke planet-planet yang kita tidak kenali, lebih-lebih lagi apabila kita ingin terus survive.

Kita sudah pun mengetahui tentang apakah perkara-perkara asas dalam game terbaru dari Hello Games, No Man’s Sky. Sebelum ini, mereka telah pun menerangkan serba sedikit tentang Explore, Fight dan Trade. Terkini, jom kita tengok pula apakah elemen-elemen Survival yang ditampilkan dalam game ekplorasi tanpa batasan ini.

Mereka baru-baru ini telah melancarkan siri Guides To The Galaxy – sebuah siri video trailer yang menerangkan apakah yang boleh anda lakukan dalam No Man’s Sky nanti.
No Man’s Sky akan dilancarkan di platform PC dan PlayStation 4 pada 9 Ogos 2016.
JomBaca: Tidak Perlu PS Plus Untuk Bermain No Man’s Sky Online


Crash Bandicoot 4: It’s About Time Diumumkan – Bukan Remastered, Tapi Sekuel Baru

Setelah bertahun menanti, kita bakal disajikan dengan sebuah game Crash Bandicoot yang baharu. Bukan remastered, bukan remake, bukan spin-off game racing, tapi sekuel baharu yang sebenar.
Crash Bandicoot 4: It’s About Time telah diumumkan oleh Activision, sebuah sekuel kepada trilogi Crash Bandicoot yang ada ketika PlayStation asal dahulu (PS1). Game ini akan dilancarkan pada 2 Oktober 2020 untuk PS4 dan Xbox One.
Jom layan trailer pertama di bawah, memaparkan level-level yang jauh lebih mencabar:

Di bawah pula ialah sedikit gameplay lanjutan yang telah diperlihatkan, berduraasi kira-kira 2:48:


Tak Dapat Ke ESL One Genting? Jom Layan Di Saluran Berikut!

Tak dapat ke ESL One Genting untuk menyaksikan perlawanan DotA 2 bertaraf antarabangsa di tanahair? Jom layan saluran-saluran livestream berikut!

Twitch Rasmi

Aplikasi Steam – DotA 2

tonton.com.my (daftar akaun)

NTV7 / Astro Ch. 107 (Grand Final, 8 Januari, 6pm)

Team JomGaming sedang berkampung di Arena of Stars untuk menyaksikan detik bersejarah dalam industri eSports negara ini.
Jangan lupa, ada juga Viewing Party ESL One Genting yang bakal berlangsung 8 Januari ini di Times Square! Ada Mini DotA 2 Tournament bagi mendapatkan hadiah-hadiah premium dan live viewing Grand Finals ESL One Genting!


Game Eksklusif Seterusnya Bagi PS4 Dikenali Sebagai Phantom Wail! Betul Ke Bohong!

Khabarnya ia dibangunkan oleh studio yang cukup ternama dengan siri Dark Souls dan Bloodborne iaitu FromSoftware!

Menurut sebuah perbincangan dalam laman 4Chan dan Reddit, FromSoftware kini sedang giat menyiapkan sebuah projek yang dikenali sebagai Phantom Wail. Ia juga dikatakan adalah sebuah produksi bersama SIE Japan Studio dan bakal diumumkan di E3.
Disamping itu, game tersebut juga dikhabarkan akan mempunyai seni rekaan seperti puak Aztec/Mayan dan berfokus kepada pertarungan tanpa senjata. Senjata-senjata seperti belantan akan tetap wujud namun begitu tidak akan diberikan fokus dalam sistem pertarungan.
Buat masa ini, pihak From Software dan Sony tidak memberi sebarang respon terhadap perkara ini. Pastinya semua akan terjawab di E3 kelak.


Koleksi Game Segera PlayStation Plus Untuk Mei 2017

Antara berita yang ditunggu-tunggukan oleh pelanggan PlayStation Plus – game percuma apakah yang disajikan pada bulan Mei ini? Mari kita lihat game percuma khas untuk pemilik PS Plus bermula dari 8 Mei sehingga 7 Jun 2017.

Berikut adalah lima game percuma eksklusif untuk pelanggan PS Plus Asia (R3):
Tales from the Borderlands (PS4)

Daripada studio yang membawakan The Walking Dead dan The Wolf Among Us, Tales from the Borderlands berdasarkan daripada siri Borderlands menceritakan kejadian yang berlaku selepas berakhirnya Borderlands 2. Anda bermain sebagai Rhys, seorang kakitangan Hyperion dan Fiona, seorang con artist. Kedua-dua akan bakal bertemu dan setiap pilihan yang anda buat akan mempengaruhi jalan cerita di Pandora!
ABZÛ (PS4)

Sukakan Journey ataupun Flower? Selamilah pengembaran ke dalam laut yang diinspirasikan daripada mitos-mitos Sumeria. Berenanglah bersama kehidupan laut (woohoo! mari kita naik ikan jerung!) dan melihat keindahan alam semulajadi serta merungkai misteri peninggalan artifak zaman purba di sebalik laut biru.
Curses ‘N Chaos (PS4, PS Vita)

Lea dan Leo disumpah oleh seorang sihir lalu menjadikan mereka sasaran untuk semua raksasa dan anasir luar. Namun, seorang alkimia, Allison memberi pertolongan untuk membuat penawar bagi menghilangkan sumpah Lea dan Leo. Untuk mendapatkan bahan dalam pembuatan penawar ini, mereka harus melawan semua raksasa!
Type:Rider (PS4, PS Vita)

Khas untuk orang yang kuat main Photoshop atau Illustrator, inilah game sesuai untuk anda untuk mencari ilham tipografi baru! Bergolek bersama dua dot ini untuk mendalami sejarah kaligrafi fon seperti karakter, gaya dan teknik fon secara interaktif.
Tekken Tag Tournament 2 (PS3)

Anda peminat game siri Tekkan atau peminat game genre fighting? Sebelum ini, Tekken Tag Tournament 2 dipasarkan untuk arked pada tahun 2011 tetapi dikeluarkan dalam konsol PlayStation 3 dan Xbox 360 pada tahun 2012. Hampir kesemua karakter kesayangan anda yang pernah muncul dalam siri Tekken tampil dalam game ini!
Dapatkan game percuma ini bermula pada 8 Mei hingga 7 Jun 2017!
Anda masih lagi berpeluang untuk melihat koleksi game percuma pada bulan April dan boleh mendapatkannya sebelum 7 Mei.


The Last of Us Part II Ungguli The Game Awards Sebagai ‘Game of the Year’ Dan 6 Kategori Lain

Salah satu anugerah tahunan gaming paling berprestij, The Game Awards 2020 baru sahaja tamat sebentar tadi. Tentunya ia diakhiri dengan pengumuman anugerah utamanya, iaitu Game of the Year atau game terbaik pada tahun ini.
The Last of Us Part II yang dibangunkan oleh Naughty Dog telah dinobatkan sebagai Game of the Year dalam The Game Awards 2020.
Sekuel kepada game pertama pasca-apokalips ini turut mengungguli The Game Awards dalam enam kategori lain iaitu Best Game Direction, Best Narrative, Best Action/Adventure Game, Best Audio Design, Best Performance (watak Abby lakonan Laura Bailey) dan Innovation in Accessibility.
Dalam kategori Best Performance, Ashley Johnson yang memegang watak Ellie turut dicalonkan, namun dikalahkan oleh seteru Ellie dalam game tersebut, Abby.
Hanya dua kategori yang The Last of Us Part II dicalonkan tetapi tidak memenanginya, iaitu Best Art Direction dan Best Score and Music. Untuk Best Art Direction, ia telah dimenangi oleh sebuah lagi game eksklusif PlayStation yang juga cemerlang pada tahun ini, Ghost of Tsushima yang dibangunkan oleh Sucker Punch. Best Score and Music pula dibawa pulang oleh Final Fantasy VII Remake, game terbitan Square Enix.
Walaupun The Last of Us Part II jauh meninggalkan game-game lain sebagai pemenang, dua game yang memberikan saingan kepada game itu ialah Final Fantasy VII Remake dan Hades, yang mana masing-masing telah memenangi dua kategori.

Berikut ialah senarai penuh para pemenang untuk The Game Awards 2020:
Best Game of the Year
The Last of Us Part II – Naughty Dog (PEMENANG)Animal Crossing: New Horizons – NintendoDoom Eternal – id SoftwareFinal Fantasy VII Remake – Square EnixGhost of Tsushima – Sucker PunchHades – Supergiant Games
Best Game Direction
The Last of Us Part II – Naughty Dog (PEMENANG)Final Fantasy VII Remake – Square EnixGhost of Tsushima – Sucker PunchHades – Supergiant GamesHalf-Life Alyx – Valve
Most Anticipated Game
Elden Ring – From Software/Bandai Namco (PEMENANG)Halo Infinite – 343/Xbox Game StudiosHorizon Forbidden West – Guerrilla Games/SIEGod of War Sequel – SIE Santa Monica/SIEResident Evil Village – CapcomThe Legend of Zelda: Breath of the Wild Sequel – Nintendo
Best Narrative
The Last of Us Part II (PEMENANG)13 Sentinels: Aegis RimFinal Fantasy VII RemakeGhost of TsushimaHades
Best Art Direction
Ghost of Tsushima (PEMENANG)Final Fantasy VII RemakeHadesOri and the Will of the WispsThe Last of Us Part II
Best Score and Music
Final Fantasy VII Remake (PEMENANG)Doom EternalHadesOri and the Will of the WispsThe Last of Us Part II
Best Audio Design
The Last of Us Part II (PEMENANG)Doom EternalHalf-Life: AlyxGhost of TsushimaResident Evil 3
Best Performance
Laura Bailey – Abby, The Last of Us Part II (PEMENANG)Ashley Johnson – Ellie, The Last of Us Part IIDaisuke Tsuji – Jin, Ghost of TsushimaLogan Cunningham – Hades, HadesNadji Jeterm – Miles Morales, Marvel’s Spider-Man: Miles Morales
Games for Impact
Tell Me Why (PEMENANG)If Found…Kentucky Route Zero: TV EditionSpiritfarerThrough Darkest of Times
Best Ongoing Game
No Man’s Sky (PEMENANG)Apex LegendsDestiny 2Call of Duty: WarzoneFortnite
Best Indie Game
Hades (PEMENANG)CarrionFall Guys: Ultimate KnockoutSpelunky 2Spiritfarer
Best Debut Indie Game
Phasmophobia (PEMENANG)CarrionMortal ShellRaji: An Acient EpicRoki
Best Mobile Game
Among Us (PEMENANG)Call of Duty MobileGenshin ImpactLegends of RuneterraPokémon Cafe Mix
Best Community Support
Fall Guys: Ultimate Knockout (PEMENANG)Apex LegendsDestiny 2FortniteNo Man’s SkyValorant
Best VR/AR Game
Half-Life: Alyx (PEMENANG)DreamsMarvel’s Iron Man VRStar Wars: SquadronsThe Walking Dead: Saints & Sinners
Innovation in Accessibility
The Last of Us Part II (PEMENANG)Assassin’s Creed ValhallaGroundedHyperdotWatch Dogs Legion
Best Action Game
Hades (PEMENANG)Doom EternalHalf-Life: AlyxNioh 2Streets of Rage 4
Best Action/Adventure Game
The Last of Us Part II (PEMENANG)Assassin’s Creed ValhallaGhost of TsushimaMarvel’s Spider-Man: Miles MoralesOri and the Will of the WispsStar Wars Jedi: Fallen Order
Best RPG
Final Fantasy VII Remake (PEMENANG)Genshin ImpactPersona 5 RoyalWasteland 3Yakuza: Like a Dragon
Best Fighting Game
Mortal Kombat 11 Ultimate (PEMENANG)Granblue Fantasy: VersusStreet Fighter V: Champion EditionOne Punch Man: A Hero Nobody KnowsUnder Night In-BirthUnder Night In-Birth Exe:Late[cl-r]
Best Family Game
Animal Crossing: New Horizons (PEMENANG)Crash Bandicoot 4: It’s About TimeFall Guys: Ultimate KnockoutMario Kart Live: Home CircuitMinecraft DungeonsPaper Mario: The Origami King
Best Sim/Strategy Game
Microsoft Flight Simulator (PEMENANG)Crusader Kings 3Desperados 3Gears TacticsXCOM: Chimera Squad#
Best Sports/Racing Game
Tony Hawk’s Pro Skater 1+2 (PEMENANG)Dirt 5F1 2020FIFA 21NBA 2K21
Best Multiplayer Game
Among Us (PEMENANG)Animal Crossing: New HorizonsCall of Duty: WarzoneFall Guys: Ultimate KnockoutValorant
Content Creator of the Year
Valkyrae (PEMENANG)Alanah PearceJay Ann LopezNickmercsTimTheTatman
Best Esports Athlete
Heo “Showmaker” Su (PEMENANG)Ian “Crimsix” PorterKim “Canyon” Geon-BuAnthony “Shotzzy” Cuevas-CastroMatthieu “Zywoo” Herbaut
Best Esports Coach
Danny “Zonic” Sorensen (PEMENANG)Dae-Hee “Crusty” ParkFabian “Grabbz” LohmannLee “Zefa” Jae-MinRaymond “Rambo” Lussier
Best Esports Event
League of Legends World Championship 2020 (PEMENANG)Blast Premier: Spring 2020 European FinalsCall of Duty League Championship 2020IEM Katowice 2020Overwatch League Grand Finals 2020
Best Esports Game
League of Legends (PEMENANG)Call of Duty: Modern WarfareCounter-Strike: Global OffensiveFortniteValorant
Best Esports Host
Eefje “Sjokz” Depoortere (PEMENANG)Alex “Goldenboy” MendezAlex “Machine” RichardsonJames “Dash” PattersonJorien “Sheever” Van der Heijden
Best Esports Team
G2 Esports (PEMENANG)Damwon GamingDallas EmpireSan Francisco ShockTeam Secret


Acara EA Play Live Tak Berlangsung Tahun Ini – EA Fokus Umum Setiap Satu Apabila Bersedia

EA telah mengumumkan bahawa mereka tidak akan mengadakan EA Play Live pada tahun ini, iaitu acara yang sebelum ini mereka adakan secara tahunan yang berkongsikan perkembangan terbaharu untuk game-game besar akan datang mereka.
Perkara ini diumumkan dalam satu kenyataan yang dikeluarkan kepada IGN, sambil mengesahkan yang mereka akan lebih fokus untuk berkongsikan perkembangan baharu setiap game yang sedang mereka bangunkan secara berasingan apabila game itu sendiri sudah bersedia.
Kenyataan itu berbunyi:
“Kami gemarkan EA Play Live kerana ia merupakan cara kami berhubung dengan para pemain kami dan berkongsikan apa yang baharu dengan anda. Namun, pelbagai perkara terjadi membuatkan tidak dapat memperlihatkannya kepada anda dalam satu tarikh. Kami memiliki banyak perkara mengujakan sedang berlaku di dalam studio-studio bertaraf dunia kami dan tahun ini kami akan mendedahkan lebih lanjut tentang projek-projek ini apabila waktunya tepat untuk setiap daripadanya. Kami tidak sabar untuk meluangkan masa bersama anda sepanjang tahun ini!”
Daripada kenyataan ini, apa yang boleh kita faham adalah EA tidak mempunyai bahan yang mencukupi untuk dikumpulkan dan dipaparkan dalam satu acara yang besar.
EA juga tidak menyatakan yang mereka akan menghentikan acara EA Play Live ini buat selamanya, sebaliknya menyatakan secara spesifik bahawa mereka hanya tidak mengadakannya pada tahun ini. Oleh itu, tidak mustahil sekiranya acara ini bakal kembali pada tahun hadapan.


Knack 2 Diumumkan Untuk Pelancaran September Ini, Saksikan Trailernya Di Sini

Sony telah mengumumkan sekuel kepada salah satu game eksklusif mereka dengan lebih awal.
Knack 2 akan dilancarkan pada  5 September 2017, eksklusif untuk PS4. Saksikan trailer untuk game ini:


The Witcher 3: Blood & Wine Penuh Keganasan Vampire!

DLC The Witcher 3: Blood & Wine penuh dengan tipu daya dan keganasan.

Seperti yang ramai kita tahu, DLC ini merupakan ucapan selamat tinggal kepada Geralt khas untuk peminat siri The Witcher. Developer CD Projekt Red menyatakan DLC ini akan memberi penutup bagi segala persoalan-persoalan yang masih belum terjawab sepanjang siri The Witcher.
DLC Blood & Wine ini akan diterbitkan pada 31 May ini dan akan ada satu patch terakhir selepas ini. Selepas itu, seluruh kakitangan CD Projekt Red akan memberi fokus kepada Cyberpunk 2077.
Pengalaman awesome bersama Geralt. Terima kasih CD Projekt Red.


Rainbow Six Siege Tak Berminat Langsung Untuk Bawakan Battle Royale, Kata Pengarah Kreatif

Korang mungkin pernah terfikir, kalau game Tetris pun boleh ada battle royale, takkanlah Rainbow Six Siege tak nak lancarkan mode yang sedang hangat ini.

Melalui francais-francais mega seperti Call of Duty, Battlefield dan Titanfall mempunyai mode battle royale mereka sendiri, Ubisoft pula tidak berminat langsung untuk membawakan genre tersebut ke dalam game shooter paling berjaya mereka, Rainbow Six Siege.
Ketika DualShockers bertanyakan hal ini kepada pengarah kreatif, Xavier Marquis, ini jawapan beliau:
“Tidak, saya tak berminat langsung dalam battle royale. Genre itu sedang melakukan tugas yang baik tapi ia bukan Siege. Formula Siege datang daripada realiti, operasi CQB; ia sentiasa satu kumpulan yang dilatih untuk mempertahankan tempat spesifik dan kumpulan pengantara yang dilatih untuk mengugut dan menumpaskan ancaman. Ini adalah formula Siege.”
“Saya rasakan yang genre battle royale terlalu regang dan saya tidak pasti sama ada ia akan jadi satu tambahan yang baik untuk game ini. Jadi, kami akan cuba perkara-perkara lain tapi tidak [bukan battle royale].”
Selain itu, pengarah game, Leroy Athanassoff juga senada dengan mengatakan, “pada ketika ini, tiada perancangan untuk menambah battle royale, tapi kami mahu events kami jadi alat yang penting untuk bereksperimen dengan gameplay.”

Bercakap tentang battle royale dan Rainbow Six Siege ini, korang boleh baca tentang penulis pernah berpendapat bahawa filem Indonesia The Raid Redemption boleh dijadikan inspirasi kepada mode battle royale dalam game shooter Ubisoff ini.
JomBaca: Filem Indonesia The Raid Boleh Jadi Inspirasi Kepada Rainbow 6 Siege: Battle Royale!


Capcom Daftarkan Laman Devil May Cry 5!

Khabaran Devil May Cry 5 makin bertiup kencang!

Baru-baru ini ResetERA telah menemui laman web bagi Devil May Cry 5!
Menurut Whois domain tersebut didaftarkan kepada GMO Internet, sebuah syarikat Jepun yang pernah mengerjakan laman-laman Capcom yang lain seperti Monster Hunter World, dan Resident Evil 7.
Ini semestinya berita yang dinanti ramai peminat francais Devil May Cry kerana Capcom sememangnya cukup terkenal dengan pendaftaran domain sesuatu game sebelum membuat pengumuman besar mengenainya.
Dengan E3 yang semakin hampir, kitorang menjangkakan Capcom ada kejutan yang akan ditampilkan di ekspo tersebut.
Selain pendaftaran laman web Devil May Cry 5 tersebut, syarikat yang sama juga telah memperbaharui laman web Resident Evil 2 yang telah dimiliki Capcom sejak 1997. Dengan khabar angin terhadap remake RE2, pembaharuan laman tersebut sedikit sebanyak mengesahkan khabar tersebut.
Amacam? Dah ready ke nak dengar pengumuman Devil May Cry 5 dari Capcom?


Game Star Wars Oleh Respawn Entertainment Akan Dikeluarkan Antara April 2019 Ke Mac 2020

Respawn Entertainment, sebuah studio yang menghasilkan game Titanfall, sedang menghasilkan game Star Wars yang masih belum diberi judul oleh  EA.
Walaupun tiada maklumat yang terperinci diberitahu, namun ia disahkan bahawa game itu akan menjadi sebuah game aksi third-person. EA telah mengeluarkan tarikh keluaran untuk game tersebut. EA mengumumkan bahawa tarikh keluaran game Star Wars dari Respawn akan jatuh pada tahun fiskal 2020, yang mana akan dikeluarkan antara April tahun 2019 ke Mac tahun 2020.

On earnings call, EA says @Respawn Star Wars action game will likely drop in Fiscal 2020, meaning by March 2020.
— Geoff Keighley (@geoffkeighley) January 30, 2018
Ia merupakan satu penantian yang lama bagi peminat Star Wars. Mungkin ia akan dilancarkan untuk konsol generasi akan datang. Tapi apa yang bagusnya, Respawn Entertainment boleh mengambil masa yang mereka perlukan untuk menghasilkan game itu, memandangkan studio itu sekarang telah dimiliki oleh EA.


Remake fanmade Temple Run dalam Unreal Engine 5


Cuba Demo Dragon Quest Builders Sekarang!

Sesuai untuk mereka yang gemarkan genre sandbox RPG dengan tema Dragon Quest, hasil lukisan Akira Toriyama!

Demo ini merupakan bahagian introduksi awal untuk bagi Dragon Quest Builders. Pemain akan berpeluang untuk menerokai sebuah pulau, membina sebuah perkampungan serta bertarung dengan raksasa-raksasa di pulau terbabit. Disamping itu, pemain juga dapat mencuba beberapa quest dalam demo ini.
Game yang menggunakan genre block-building RPG ini akan menyaksikan para gamers menggunakan kreativiti korang untuk mengumpul dan menggabungkan pelbagai alat-alat dan bahan-bahan yang unik untuk membina semula Alefgard, satu alam yang telah dimusnahkan oleh ketua monsters yang jahat iaitu Dragonlord.
Adakah korang berminat untuk menyelamatkan Alefgard dalam siri terbaru ini? Download dan  cuba demo kali ini melalui konsol kegemaran korang atau melalui laman web PS Store.
Dragon Quest Builders akan diterbitkan pada 11 Oktober ini untuk PS4, PS3 dan PS Vita.


Pelanggan Unifi Dan Streamyx Sedia Ada Juga Akan Mendapat Naik-Taraf Khas

Semua pelanggan akan mendapat faedah.
Kredit gambar TheSkop.
Semalam, Telekom Malaysia (TM) bukan sahaja mengumumkan plan baru Unifi yang bakal menawarkan kelajuan 30Mbps dengan harga bawah RM100. Malah, TM turut mengumumkan khabar gembira bagi pelanggan Unifi dan Streamyx sedia ada.
TM mengumumkan plan Unifi Turbo untuk pelanggan Unifi sedia ada. Ia merupakan sebuah plan yang bakal menaik-taraf kelajuan Unifi sedia, bermula 15 Ogos ini. TM tidak berkongsi dengan lanjut apakah perincian terhadap plan ini, namun menyatakan yang ia akan menawarkan kelajuan sambungan yang dinaik-taraf lebih daripada dua kali ganda.
Menurut Lowyat.net, daripada slaid yang diperlihatkan oleh TM semalam, harga untuk Unifi sedia ada ini kemungkinan akan kekal sama. Pelanggan akan menerima naik-taraf ini secara berperingkat bermula 15 Ogos.
Kredit Lowyat.net.
Di samping itu, pelanggan Streamyx (kini dikenali sebagai Pra-Unifi) sedia ada juga akan menerima naik-taraf khas. TM mengumumkan yang plan naik-taraf khas untuk pelanggan Streamyx akan bermula 15 Julai ini. Menurut Amanz, naik-taraf khas ini dijangka melibatkan pelanggan Streamyx yang mana kawasan mereka sedia disokong dengan rangkaian Unifi.
Kredit Amanz.
Seperti juga plan Unifi Turbo, maklumat lanjut tentang naik-taraf Streamyx akan dikongsikan TM lebih lanjut pada 12 Julai ini.


Game FPS Perang Dunia Pertama, Verdun Dikeluarkan Untuk Xbox One Pada Hari Ini

Sejak ditangguhkan pada bulan Ogos tahun lepas, Blackmill Games dan M2H telah mengumumkan game first-person shooter (FPS) Perang Dunia Pertama mereka, Verdun untuk Xbox One.
Kini boleh didapati untuk Xbox One melalui Xbox One Marketplace. Game ini juga boleh didapati dengan 40% diskaun pelancaran. Tonton trailer pelancaran baru di bawah untuk melihat bagaimana menakjubkan game ini kelihatan.

Verdun ialah game realistik FPS Perang Dunia Pertama di mana trench warfare berlaku tanpa belas kasihan dan boleh menenggelamkan pemain ke dalam perang yang paling berdarah di bahagian barat. Pemain akan mempunyai akses kepada senjata yang sahih dan perisai serta peta peperangan berdasarkan kawasan pertempuran sebenar seperti di Perancis dan Belgium. Verdun menawarkan empat mod permainan: Frontlines, Attrition, Rifle Deathmatch dan Squad Defense.
Untuk meraikan game yang telah ditunggu lama untuk dikeluarkan pada Xbox One. Developer akan melakukan acara perkongsian komuniti di mana pemain boleh memenangi beberapa kod Xbox One Verdun dan Verdun thermos flasks. Apa yang semua pemain perlu lakukan hanyalah berkongsi screenshot, gif, atau video yang menunjukkan bagaimana mereka memanaskan trench warfare di medan pertempuran dan kongsikannya sama ada di Facebook page Verdun atau di Twitter dengan hashtag #fireupVerdun.

Kemaskini terbaru game Verdun akan menampilkan tentera Scotland ditambah sebagai patch percuma selepas dikeluarkan.
Kini Verdun boleh didapati di PC, PS4 dan Xbox One.


Ini Semua Trailer Dan Berita Yang Diumumkan PlayStation Di E3 2018!

Persidangan E3 Sony sentiasa dimulakan dengan persembahan muzik dan kali ini pentas Sony membuka tirai dengan VR bots dan kugiran muzik country yang membawa ke gameplay trailer The Last of Us Part II.

The Last of Us Part II: Gameplay Pertama Ellie Memaparkan Dunia Yang Kita Rindui Selama Ini

Tetris Effect: VR adaptasi game klasik yang bakal menyeri mata dan minda korang, dibangunkan oleh Tetsuya Mizuguchi yang mencipta game Rez Infinite.

Days Gone: Sebuah lagi trailer pendek menunjukkan watak-watak protagonis cuba mengharungi hidup di dalam era zombi ini.

Destiny 2 Forsaken: Cayde ditembak oleh Prince Uldren bersama Fallen mengikutnya menggunakan pistol Cayde sendiri. Fuh, berlubang hati tengok trailer ini.

Sebuah Persembahan seruling dimainkan dan membawa kepada gameplay trailer pertama Ghost of Tshushima.
Ghost of Tsushima- Grafik indah menunjukan pertempuran pedang samurai.

Control: Game Terbaru Dari Developer Quantum Break Yang Memaparkan Kuasa Time-Bending

Resident Evil 2 Remake – Kembali Ke Raccoon City Bersama Dengan Leon Dan Claire Dalam Grafik Yang Memukau
Trover Saves The Universe: Sebuah gimik komedi dimainkan sebelum memasang trailer untuk game VR komedi terbaru. Sesuai untuk pencinta Rick dan Morty.

Kingdom Hearts 3: Jack Sparrow Dalam KH3! PS4 Pro Edisi KH3 & Collectors Set Diumumkan

Death Stranding: Makin Diperlihatkan, Makin Keliru – Saksikan Gameplay Pertama Death Stranding Yang Masih Penuh Misteri
https://www.youtube.com/watch?v=zRQPTIow-Rk
Nioh 2: Bakal Menemui Gamers Hardcore – Adakah William Bakal Menjadi Jelmaan Oni?

Spider-Man: Spidey Dibelasah Teruk Oleh 5 Penjahat Dalam Gameplay Terbaru Di PS4

Deracine: Penutup tirai Sony menunjukkan game adventure VR terbaru dari FromSoftware.


E3 2016: Gwent: The Witcher The Card Game Diumumkan!

Nampaknya laporan yang kami terbitkan beberapa hari lepas adalah benar sama sekali!

Populariti Gwent sememangnya tidak dapat dinafikan lagi terutamanya diantara penggemar siri The Witcher. Oleh kerana permintaan yang sangat tinggi, CD Projekt RED telah mengambil peluang ini untuk menghasilkan Gwent secara berasingan!
Gwent: The Witcher The Card Game bakal menemui peminat di PC dan Xbox One untuk fasa beta mulai September ini. Buat masa ini, tiada pengumuman mengatakan bahawa permainan kad online ini akan memerlukan sebarang pembelian atau menggunakan konsep free-to-play.
Bagi mereka yang berminat boleh mendaftarkan diri anda untuk beta di sini. Versi penuh untuk Gwent bakal diterbitkan untuk pelantar PC, PlayStation 4 dan juga Xbox One.


5 Game Bugs Yang Sangat Diingati Sampai Jadi Meme


Selepas 3 Tahun Bersama PES, Juventus Kembali Eksklusif Dalam FIFA 23

Selama tiga tahun francais game bola sepak keluaran EA menggunakan nama ‘Piemonte Calcio’ sebagai nama tidak rasmi untuk Juventus kerana kelab gergasi dari Itali itu menjalin kerjasama eksklusif bersama Konami dan PES (sekarang eFootball).
Itu semua bakal berakhir kerana EA telah mengumumkan yang Juventus bakal kembali ke pangkuan mereka melalui satu perjanjian eksklusif jangka masa panjang.
EA tidak menyatakan secara spesifik berapa lamakah perjanjian tersebut, namun ia merupakan sebuah perjanjian eksklusif jangka masa panjang, bermula dengan FIFA 23.
Seperti biasa, sesebuah perjanjian eksklusif bermakna kelab itu, termasuk logo, jersi dan stadiumnya, iaitu Allianz Stadium akan hanya dibawakan secara rasmi, eksklusif dalam francais game FIFA.
Selain itu, mereka turut mengumumkan yang pemain tengah kelab tersebut, Claudio Marchisio menjadi pemain terbaharu untuk FUT Hero dalam FIFA 23.
Saksikan trailernya di bawah:

FIFA 23 akan dilancarkan pada 30 September ini untuk PC, PS4, PS5, Xbox One dan Xbox Series.


Gameplay Multiplayer Untuk For Honor! Kapak Bertemu Pedang! Tetak-Menetak!

Menarik juga aksi multiplayer untuk For Honor ini. Silap langkah, habis kene tetak!

For Honor akan memberi peluang kepada pemain untuk beraksi sebagai pahlawan-pahlawan Samurai, Viking ataupun Knight. Setiap faction ini mempunyai mempunyai class yang tersendiri iaitu:

Vanguard – Pahlawan yang mempunyai stats yang seimbang.
Assassin – Mempunyai HP dan armor yang rendah tetapi mempunyai serangan yang berbahaya. Di samping itu, class ini kurang effisyen dalam menghadapi lawan yang ramai.
Heavy – Dalam kata mudah, class ini dikenali sebagai tanker. HP dan armor yang tinggi membuatkan ia mudah meredah masuk dalam kubu lawan.
Hybrid – Mempunyai pelbagai pilihan dari segi kebolehan yang berfokus pada serangan jarak jauh.

Pihak developer turut menyatakan setiap class bagi faction Samurai, Viking dan Knight adalah berlainan antara satu sama lain. Ini bertujuan bagi mencipta enviroment pertarungan yang unik, menarik dan sentiasa segar.
Selain campaign mode, For Honor juga bakal menyajikan pemain-pemain yang dahagakan darah untuk beraksi dalam 5 mode multiplayer! Mode yang bakal tiba nanti adalah:

4v4 Control point battle yang dibantu dengan AI.
2v2 Elimination mode.
4v4 Elimination mode.
1v1 atau Duel yang mengetengahkan skill pertarungan antara 2 pemain.
4v4 Skirmish Deathmatch.

Ubisoft turut mengumumkan bahawa alpha untuk game ini akan bermula 15 September 2016 dan korang boleh daftar sekarang di sini.
Pendaftaran bagi beta/alpha untuk For Honor semakin bertambah, pastikan korang tidak terlepas peluang! Jikalau korang tak puas dengan gameplay Gamescom ini, jom layan gameplay sepanjang 20 minit daripada E3 yang lepas!
For Honor dijadualkan menemui gamers pada 14 Februari 2017 untuk PC, PlayStation 4 dan Xbox One.


Tarikh Pelancaran Episod Pertama Life is Strange 2 Diumumkan Dalam Satu Video Acah Terbaru

Kita akan kembali ke Arcadia Bay tidak lama lagi!

Square Enix dan Dontnod Entertainment telah mengumumkan tarikh pelancaran episod pertama untuk game naratif berat mereka, Life is Strange 2 dalam satu video acah terbaru. Game ini akan dilancarkan di PC, PS4 dan Xbox One pada 27 September ini.
Video acah tersebut tidak memberikan sebarang info tambahan selain hanya mengumumkan tarikh pelancaran serta mendedahkan yang ia merupakan episod pertama daripada lima episod yang akan dikeluarkan.

Life is Strange 2 merupakan sekuel kepada game pertama Life is Strange yang dikeluarkan pada tahun 2015. Jangan lupa, minggu ini, mereka akan mengeluarkan sebuah game spin-off kepada siri game ini, iaitu The Awesome Adventures of Captain Spirit. Game spin-off ini dikatakan akan memberi klu kepada Life is Strange 2, dan paling menarik ia diberikan kepada semua pemain secara percuma.


Super Mecha Champions Lancarkan Musim S5 ‘Summer Sport Meet’ Dengan Pelbagai Kandungan Baru

NetEase baru sahaja melancarkan musim baharu dalam Super Mecha Champions. Musim S5 ini digelar ‘Summer Sport Meet’.
Melalui musim baharu ini, game mobile dengan genre third-person shooter kompetitif bertemakan mecha itu akan membawakan pelbagai kandungan baharu seperti mode musim panas, skin bermusim dan senjata baharu. Berikut ialah kandungan baharu tersebut:
Mode – “Fun Days of Summer”Skin bermusim – Rom and RavenSenjata – Hydra MissileSistem – Pilot Personalization
Belum pernah cuba Super Mecha Champions? Korang boleh muat-turun game ini melalui iOS di sini dan Android di sini.
Korang boleh tonton trailer di bawah untuk dapatkan gambaran gameplay dalam game ini:


20 Games Yang Akan Dibawa Oleh Sony Ke Gamescom 2016!

Nampaknya Sony terus mengorak langkah dalam peperangan konsol! Macam-macam games ada dan tentulah sekali games untuk PlayStation VR!

Bagi mereka yang tidak mengenali Gamescom, ia merupakan sebuah expo khas untuk video games yang akan berlangsung secara tahunan di Cologne, Jerman. Expo ini telah pun dinobatkan sebagai acara gaming terbesar di dunia! Gamescom telah diadakan sejak 2009 dan telah berjaya menarik kedatangan sekitar 350,000! Ramai tu!

Gamescom 2016 akan diadakan pada minggu hadapan dan Sony akan membuka booth pameran yang akan menayangkan pelbagai games yang bakal dikeluarkan kelak. Antara demo yang boleh dicuba di booth Sony kelak adalah seperti Gran Turismo Sport, Titanfall 2 dan Destiny: Rise of Iron.

Sony akan menyediakan satu bahagian yang dikenali sebagai VR Station – yang sudah tentu akan menjadi pusat bagi PlayStation VR yang bakal keluar pada Oktober ini. Sony menjanjikan pelbagai game VR boleh dicuba di Gamescom nanti seperti Batman: Arkham VR, Eve Valkyrie, Resident Evil 7 dan Until Dawn: Rush of Blood.

Bagi mereka yang belum mencuba headset VR ini, jom baca pengalaman kami mencuba PlayStation VR!
Sony akan membuka tempat-tempat untuk mencuba pelbagai game yang akan diterbitkan pada konsol terkini mereka iaitu PlayStation 4. Berikut adalah senarai-senarai game yang bakal boleh dicuba nanti di Gamescom:

Batman: Arkham VR
Battlezone
Bound VR
Eve Valkyrie
Farpoint
Hatsune Miku: VR Future Live
Headmaster
Here They Lie
Hustle Kings VR
The Playroom VR
Resident Evil 7
RIGS: Mechanized Combat League
Robinson: The Journey
Until Dawn: Rush of Blood
Super Stardust Ultra VR
Tumble VR
PlayStation VR Worlds
Titanfall 2
Gran Turismo Sport
Destiny: Rise of Iron

Gamescom akan bermula 17 hingga 21 Ogos ini di Cologne, Jerman. Nantikan update terkini dari Team JomGaming saperti yang kami sajikan pada E3 2016 yang lepas.


Google Mencarik Calon Bagi Indie Game Developers Day Dari Asia Tenggara!

Ini adalah usaha Google bagi membantu developer indie dari Vietnam, Thailand, Malaysia dan juga Singapore!
Program ini melibatkan beberapa siri workshop dan bertujuan untuk memberikan panduan dan hala tuju dalam usaha menjadi developer yang berjaya. Jika dapat menyelesaikan program ini, studio terbabit akan dimasukkan kedalam “Indie Corner” di Google Play.
Jika anda merupakan salah sebuah game developer yang memenuhi kehendak Google, isi borang permohonan ini dan Google Play Team akan menghubungi anda.
Good luck and have fun!


Tonton Nintendo Switch Dimainkan Pertama Kalinya Oleh Jimmy Fallon!

Dibawa khas oleh Reggie Fils, Presiden Nintendo America!

Presiden Nintendo America, Reggie Fils telah datang singgah ke rancangan lewat malam Jimmy Fallon telah hadir dengan game terbaru keluaran Nintendo iaitu Super Mario Run. Namun begitu, beliau membawa sebuah kejutan iaitu Nintendo Switch!
Ini adalah kali pertamanya Nintendo Switch dipertontonkan untuk tontonan awam dan mempunyai game The Legend of Zelda: Breath of the Wild untuk dimainkan. Jelas Jimmy Fallon yang umumnya dikenali sebagai peminat Nintendo kelihatan sangat teruja!
Walaupun harga untuk Nintendo Switch masih belum diumumkan, ramai menjangkakan ianya berharga sekitar RM1099 dan akan mula dijual mulai bulan Mac nanti.


EA Sports Ramalkan Argentina Juara Piala Dunia FIFA 2022 Di Qatar


For Honor – Koleksi Markah Dan Review Dari Pengkritik

Nampaknya keluaran Ubisoft kali ini juga akan menerima respon-respon positif.

For Honor menyajikan dengan tiga jenis pahlawan ikonik dalam sejarah untuk digunakan oleh pemain, iaitu Vikings, Knights dan Samurai! Ketiga-tiga kumpulan pahlawan ini masing-masing akan digelar sebagai The Warborn, The Legion dan The Chosen.
Kumpulan-kumpulan ini bukanlah nama-nama yang direka-reka atau fantasi dalam game ini. Ianya boleh dikatakan Spec Ops pada zaman medieval dahulu yang mempunyai kehebatan bertarung yang tersendiri di medan perang!
Bersedialah untuk bermandikan darah dan menentang musuh-musuh yang bersenjatakan pedang, kapak dan lembing! Huarrgh!!!
Berikut adalah pemarkahan yang telah diterima oleh For Honor.

Attack of the Fanboy – 4.5/5
Cheat Code Central – 4/5
Stevivor – 9
IGN – Dalam proses
Destructoid – Dalam proses
Gamespot – Dalam proses
USgamer – Dalam proses
PCWorld – Dalam proses

Sementara tunggu review Boleh Beli or Boleh Blah!? daripada JomGaming, jom layan dulu 15 minit pertama dalam Story Mode For Honor!
Ini antara gameplay yang sempat kitorang mainkan setakat ini – amacam, apa pendapat korang?